text:
Jutori:Domandis e rispuestis
Cheste e je une rielaborazion di domandis e rispuestis vignudis fûr inte elaborazion de Vichipedie. Se tu âs cualchi domande che tu volaressis meti chi dentri fasile inte pagjine de discussion.
Grafie[cambie | modifiche il codiç]
Par informazions e sugjeriments su la grafie tu puedis viodi Vichipedie:Ortografie
Dulà cjatio des informazions su la grafie?[cambie | modifiche il codiç]
In rêt si cjatin dai imprescj che a puedin judâ a scrivi, par esempli:
- il coretôr ortografic in grafie standard
- il dizionari ortografic in grafie standard
- il grant dizionari bilengâl in grafie standard
- il vocabolari talian-furlan Nazzi (nol è in grafie standard)
- Dizionari multilengâl - Furlan - Talian - Sloven - Todesc - Inglês - Spagnûl – Francês (nol è in grafie standard)
- il coretôr ortografic alternatîf dal SSTeF che si pues instalâ sul proprit ordenadôr, al funzione par windows, par linux e par il mac (in grafie standard)
Cemût si fasie a meti la nape ^ su lis vocâls?[cambie | modifiche il codiç]
Se tu dopris Windows tu varessis di rivâ a scrivi lis vocâls cu la nape cuntune cumbinazion di tascj. Tignint fracât il tast ALT (cence molâlu) fâs chei numars culì cun il tastierin numeric su la diestre de tastiere e dopo mole il ALT
- â = 0226
- ê = 0234
- î = 0238
- ô = 0244
- û = 0251
- Se no tu âs pôre di mateâ cul computer vioditi che pagjine ca vie cuntune soluzion plui facile (jo o dopri che ca cuant che o dopri il Windows). Mandi e fami savê se no tu cumbinis --Tocaibon 9 di Nov 2006 a lis 21:04 (UTC)
comants[cambie | modifiche il codiç]
Tu puedis viodi Jutori:Vuide in curt
Cemût indreçâ vôs[cambie | modifiche il codiç]
O varès di domandâ cemût che si fâs a indreçâ une vôs a une altre che no corispuint. Mi spieghi miôr: Se jo intal test o scrîf "grêc" e o varès di rimandâle a le vôs "lenghe greghe" cemût si fasial?
Se tu âs voie di viodi scrit grêc che al ledi ae vôs lenghe greghe tu puedis fa cussì:
- [[lenghe greghe|grêc]]
Cemût si fasie a meti une vôs intune categorie?[cambie | modifiche il codiç]
Par meti la categorie baste che tu metedis fra dople parentesi cuadre [[ ]]
- Categorie:non_de_categorie
Par esempli la categorie Austrie si scrîf (metude fra dople parentesi cuadre [[ ]] ):
- Categorie:Austrie
Se la categorie no esist a ven creade in automatic.
Grafiche[cambie | modifiche il codiç]
Meti figuris[cambie | modifiche il codiç]
Cemût impuartâ une figure e metile intun articul[cambie | modifiche il codiç]
Par meti une imagjine che tu âs sul to computer tu âs di impuartâle inte Vichipedie cul comant [Cjame su un file] che tu cjatis su la çampe intai imprescj.
Une volte che tu la âs tu la puedis doprâ cul comant:
- [[Figure:non_de_figure.jpg]]
o se tu la vuelis plui piçule
- [[Figure:non_de_figure.jpg|300px]]
Tu cambiis il numar 300 par fale plui grande o plui piçule
Cualis figuris si puedino doprâ?[cambie | modifiche il codiç]
L'impuartant al è no doprâ figuris protetis dal copyright. In pratiche no si puedin cjapâ su fotos da un libri o da internet e doprâlis!
Si lu pues fâ dome se l'autôr al à lassât scrit che a si puedin doprâ liberementri. Tal dubi al è miôr no doprâ une figure; tant par solit e je dome un alc di plui, magari biel ma in plui.
Se si trate di tôs fotografiis o figuris tu lis puedis doprâ cence fastidis, almancul che no sedin di une opare artistiche. In chest câs l'artist al à di jessi muart di almancul 70 agns.
Si puedin doprâ fotografiis storichis o di vite cuotidiane cjapadis di un libri o di un gjornâl se a àn almancul 20 agns.
Dut câs cualchi informazion plui precise tu la cjatis su la Wikipedia taliane viôt par esempli:
Dulà cjatâ figuris[cambie | modifiche il codiç]
Dulà si cjatino figuris o fotos di podê doprâ? In linie di massime si puedin doprâ figuris di altris Wikipedias. Si puedin cjatâ des figuris che si puedin doprâ liberementri su Wikipedia commons e si puedin doprâ diretementri. Se invezit si à voie di doprâ des figuris che a son, par esempli inte Wiki taliane ma no su Commons si à di impuartâ la imagjine inte Viki furlane cun Cjame su un file e dopo si pues doprâ.
Galarie fotografiche[cambie | modifiche il codiç]
Cemût si fasie a meti une galarie fotografiche? Ti met come esempli il codiç che tu cjatis inte pagjine Cjargne
-
- Image:Monte Coglians visto dal monte Zoncolan.jpg|Il Colians
- Image:Peralba.jpg|La Peralbe
- Image:Seregnò.jpg|La Crete di Seregnò
- Image:Mariane.jpg|La Mariane
-


c: text/html

text:
Cualchi miluçâr, un piruçâr, dôs vîts, un ulîf, un armelin, doi cjespârs. E po i rosârs, lis vuainis, i cudumars…
Covente butât verderame. Une pompe di 12 litris su la schene, cu la man çampe pompâ, cun chê drete direzi. Une pompe no je vonde, a coventin dôs. Alore, par no stâ a meti jù dut il gabion, o clami la femine, che e mi travasi dentri inte pompe il seglot cul preparât za prontât.
Ahi! Une sclipigade su la schene sudade! Orc, orp, di un, ust, ce ti trai…
Alt, fer li!
Un salt indaûr di mieç secul.
No soi jo l’om cu la pompe, jo o soi chel dal seglot. E no soi jo chel che al disgote fûr un ORC, ORP, DI UN, UST, CE TI TRAI E V.I. Al è l’om da la pompe.
La file di vîts e je lungje, no je vonde une pompe. Il gno compit al è di tignî messedât intal caratel, di tignî di voli il cjaval e di puartâi un seglot di verderame plen a l’om da la pompe, di travasâlu dentri cence che al vedi di tornâ fin li dal cjar a jemplâle.
Une peraule! L’om da la pompe nol è grant, ma chei cuatri centimetris che o ai di plui di lui no mi judin plui di tant.
La aghe e je frede e je aghe di poç, e il caratel di rôl al sa ce maniere fâ par tignî fresc ce che al à dentri.
Provait a cjapâ une sclipigande frescje, dôs o trê, su la schene e su lis spalis sudadis!
Cumò o sai che inte mê ereditât al jere comprindût ancje chel orc, orp, di un, ust, ce ti trai!
O vares vût di capîlu za fa 50 agns! Cumò, se o podès par da bon tornâ indaûr un marilamp, o varès une robe impuartante di dîi a chel om cu la pompe, i disares ‘Tate’, o volares podê dîi…’Tate….’
di Laurin Zuan Nardin
#1002

robotstxt: allowed

filter: keep


text:
Zûcs gjestionai di balon
I zûcs gjestionâi a son un tip di zûcs dulà che tu fasis la part di un gjestôr di une scuadre sportive. Tu puedis sedi un gjestôr di une scuadre di balon, bale tal zei e vie indenant - a son un grum di dissiplinis diferentis, ma il balon e jê chê plui popolâr.
Zûc gjestionâl online preferît tal mont
A nivel mondiâl, il zûc gjestionâl di balon preferît al è Hattrick. O vin centenârs di miârs di utents atîfs.
Su Hattrick, tu fasis la part dal paron e gjestôr di une scuadre di balon. Chest al vûl disi che tu cjapis dutis lis decisions critichis su alenament, ricercje di talents, operazions di marcjât - e soredut lis tatichis di doprâ intune partide. Il travuart al è chel di meti adun une scuadre, vinci cuintri i aversariis e scjalâ lis seriis fintremai ae plui alte, intun sisteme dulà che ancje chês altris scuadris a son vuidadis di zuiadôrs come te.
Zuiâ a Hattrick al è simpri gratis
Hattrick al è un zûc gjestionâl gratis. No ti costarà mai nuie vierzi e gjestî la tô scuadre, e no ti fasarìn mai paiâ par vê vantaçs tal zûc. Dut câs al è pussibil inzornâ l'acont e diventâ Hattrick Supporter, che ti permet di ve a disposizion plui imprescj pe analisi des partidis, personalizâ la scuadre e interagjî cun chei altris utents.
Prove un dai miôrs zûcs gjestionâi
esistents. Iscriviti vuê - tu sarâs pront a zuiâ in cuatri e cuatri vot!


text:
25 di Zenâr
Il 25 di Zenâr e je la 25° zornade dal Calendari Gregorian. A mancjin 340 zornadis pe fin dal an (341 se l'an al è bisest).
Acjadiments[cambie | modifiche il codiç]
In Friûl[cambie | modifiche il codiç]
Vie pal mont[cambie | modifiche il codiç]
- 1554 - Fondazion de citât di Sant Pauli, in Brasîl
- 1919 - Fondazion de Leghe des Nazions
Nassûts vuê[cambie | modifiche il codiç]
Muarts vuê[cambie | modifiche il codiç]
Fiestis[cambie | modifiche il codiç]
In Friûl[cambie | modifiche il codiç]
Vie pal mont[cambie | modifiche il codiç]
Religjosis[cambie | modifiche il codiç]
- Conversion di Sant Pauli


text: Si à rignuvît l’avôt sociâl di fin dal an dal Moviment Civic Culturâl Alpin-Adriatic dal Fogolâr Civic” e compagn dal Circul Universitari Furlan de Academie dal Friûl alì de lezendarie “Crôs di Cjasemate”, ricuart, tes campagnis a mont di Udin, de liende dal patriarcje aquileiês Beltram di Saint Geniès, patron civic udinês e furlan. Daûr di vêur fat i onôrs, di tradizion dal Moviment, ai muarts dal borc citadin locâl di Bordolee sostant li dal poç di chê puarte urbane de capitâl storiche de Furlanie, il coordenadôr dal Fogolâr Civic, prof. Alberto Travain, compagnât dal conseîr sociâl su la zoventût sâr Francesco Nicolettis, al è lât li di chê famose crôs campagnole par meti jù la dediche anuâl di rosis, segnâl di vere devozion di popul, sigûr lontane di tantis cjacaris celebrativis.


text:
FOGOLÂR CIVIC press release (to the Italian press) – Udine, 12 July 2022
A PEZZI L’AFFRESCO DELL’ANCONA DI PRACCHIUSO IN VIA CIVIDALE A UDINE
Fogolâr Civic e Academie dal Friûl puntano il dito contro Comune e Soprintendenza. Il presidente sociale prof. Travain: “Ecco la difesa dei beni culturali e la tutela della nostra identità!”.
“Sarà vergognoso – tra le mille vergogne dello Stivale italico – che, dopo decenni di vane civiche segnalazioni, l’apparato pubblico di tutela dei beni culturali di questa cosiddetta Repubblica, dai livelli più immediati, locali, a quelli sovrastanti, sia, alla fine, in pratica, riuscito nell’intento di lasciar distruggere l’affresco della storica ancona udinese, all’angolo tra le vie Cividale e Brigata Re? Se il Comune – oltre all’onnipresente ma, dai risultati, poco efficiente Soprintendenza – ha comunque un ruolo o può esercitarlo, direttamente o indirettamente, su tali questioni, non ha mosso un dito per valorizzare il manufatto, realizzato su disposto dell’antico Comune rustico di Pracchiuso, presidio di umanità e civiltà sulla strada che da Udine conduce alla Città Ducale. Si era mosso il sindaco prof. Honsell, su nostra pressione, quanto meno per far rimuovere l’obbrobrioso palo stradale che una deplorevole burocrazia aveva permesso di collocare. Null’altro. Tanto meno dal cattolicissimo sindaco prof. Fontanini. Quell’ancona, testimonianza di devozione ma anche testimone di fatti guerreschi sin dai tempi della resistenza popolare udinese contro gli eserciti della Lega di Cambrai, proprio non interessa! E questo è disarmante. A che serve parlare d’identità, di lingua friulana, esporre bandiere, indossare distintivi per la festa del 3 Aprile, se poi si lasciano deliberatamente scomparire i cimeli nei quali quell’identità ed anche quella lingua hanno le radici?”. Questo l’amaro commento del presidente del Movimento Civico Culturale Alpino-Adriatico “Fogolâr Civic” e del Circolo Universitario Friulano “Academie dal Friûl”, prof. Alberto Travain, che insieme dalla maestra Manuela Bondio, caposezione del quintiere sociale fogolarista udinese di Mercatovecchio e Pracchiuso, il 16 giugno 2022 ha scritto a Sindaco, Assessori alla Cultura, all’Istruzione e ai Lavori Pubblici, una lettera – in friulano – intitolata “Ce fin che e à fate la ancone storiche di vie Cividât, che il Comun le à lassade che e les in fruçons”, di cui si trascrive il testo, a seguire. “Sorestants, al è dal 2009 che si scrîf al Comun par sburtâlu a viodi de ancone storiche di vie Cividât, lassade in ruvine, che no si viodin nancje lis pituris plui, roseadis che e je une vergogne. E je une vergogne che il Comun di Udin no si vedi mot in chescj agns par salvâ un monument de vicinie dal borc di Praclûs ancje testemoni di resistencis di popul storichis cuintri forescj invasôrs. Tal 2019, ancje il Renc citadin rionzût si jere pronunziât a favôr di un tant. E cumò, ce restial? Sôl che lis nestris fotografiis? Chel magari no, che a ‘nt varan ancje altris. Sôl fotografiis, che si à vût un Comun bon di nuie? Tontonât di nô, juste il sindic Honsell al veve dât ordin, almancul, di seâ vie chel pâl che e veve devant, plantât pardabon cence sintiment. E cul Municipi si sa che si àn mots ancje i parons di cjase li dal capitel. Dut, però, dibant! E cumò, ce fasìno? Il Comun di Udin al pararès bon a cjapâsi l’impegn di ristabilî il dut, di ce che si rive, e a valorizâ il puest e lis sôs memoriis, che a son sigûr chês di une perifarie storiche ma ancje di un stradon impuartant de citât viers di Cividât, capitâl antighe de Furlanie. Che si interessassin ancje lis scuelis, che a varessin di cressi culture ancje dal teritori”.


text:
La lenghe ufiziâl l'è l'ucrain, ma soredut taes regjions orientâls ed in Crimee a si fevele tancj il rus (tae Republiche di Crimee insiemit al Tartar di Crimee al è uficial).
L'11 di març 2014 la Crimee e la citât autonome di Sebastopoli, dilung dae atual vuere civil in Ucraine, si son declarâs indipendents, il 16 di març cun un referendum an votàt pa ientrà te Federazion Russe. Tal 26 le Duma de Russie ha acetàt la reunificazion de Republiche de Crimee.
Il 7 di avrîl 2014 ancje l'Oblast' di Donec'k al à declarât l'indipendence dae Ucraine seguitivementri a un referendum tignùt il 12 Mai, te stès dì ancje il dongje Oblast di Lugansk ha fàt ìstès, e pôcs dì dopo il president dae Republiche Popolar di Donetsk Pavel Gubarev al à nunçât le future anesion ae Russie.


text:
Madone di Mont: il complès architetonic
Cormons - Castelmonte
Località attraversate
Il complès architetonic, cundut che a son stâts fats pesants intervents in epoche resinte, soredut dopo des distruzions patidis inte ultime vuere mondiâl al è stât ricostruît par permeti l'acet dai tancj fedêi.
Steme comunâl
di Prapòt
Cormons - Castelmonte
Località attraversate
Steme comunâl
di Prapòt
Cjamin tape daûr tape
- Preambul: Ìsule Barbana - Aquilee
- 1. Aquilee - Dael
- 2. Dael - Cormons
- 3. Cormons - Madone di Mont
- 4. Madone di Mont - Masaruelis
- 5. Masaruelis - Monmaiôr
- 6. Monmaiôr - Ripâr A.N.A.
- 6bis. Var. Montemaggiore - Val Torre
- 7. Ripâr A.N.A. - Prât di Resie
- 8. Prât di Resie - Dogne
- 9. Dogne - Valbrune
- 10. Valbrune - Mont Lussari


text:
Ai 12 e ai 13 di Novembar a Sant Jacum di Galizie (Santiago de Compostela) si à davuelte la assemblee de ELEN, rêt che e ten dongje une schirie di entitâts associativis e organizazions che a son espression di diviersis comunitâts linguistichis e nazionâls minorizadis de Europe. Vie pai doi dîs dal event, inmaneât in tiermins operatîfs de A Mesa pola Normalización Lingüística, innomenade entitât organizative e rivendicative galiziane, li dal Museo do Pobo Galego, di une bande la ELEN e à rinovât lis sôs incarghis istituzionâls e di chê altre e à metût adun une schirie di intervents di personalitâts impuartantonis che a àn fat il cuadri de situazion di lenghis, dirits e tutele in gjenerâl e cun riferiment a diviersis realtâts specifichis.
◆ La assemblee e à votât pe presidence e pal comitât diretîf. Ae unanimitât la funzion di presidente e je stade dade ae galese Elin Haf Gruffydd-Jones. La professore de Universitât dal Gales, là che e je ancje diretore dal Centri di studis galês e celtics, e cjape il puest di Ferran Suay de ACPV (Acció Cultural del País Valencià), che al reste tal gnûf comitât diretîf, componût ancje di Paul Bilbao (Kontseilua), Tangi Louarn (Kevre Breizh), Marcos Maceira (A Mesa), Mirjam Vellinga (Afûk), Dòmhnall MacNèill (Comunn na Gàidhlig), Ciarán Mac Giolla Bhéin (Comhairle na Gaelscolaíochta), Pádraig Ó Tiarnaigh (CnaG), Claudia Soria (CNR), Anneli Sarhimaa (Univ. Mainz), Krisztina Sándor (EMNT), Marga Payola (Plataforma per la Llengua) e Conchúr Ó Giollagáin (Soillse, UHI).
◆ Tra i ospits che a son intervignûts a jerin Fernand de Varennes, reladôr speciâl des Nazions Unidis pes minorancis, Vesna Crnic´-Grotic´, presidente dal Comitât dai esperts che al sta daûr dai monitoraments in cont de metude in vore de Cjarte Europeane des Lenghis Regjonâls o Minoritariis (ECRML), e Ana Miranda Paz, za eurodeputade dal BNG (Bloque Nacionalista Galego) dal 2012 al 2013 e dal 2018 al 2019.
◆ De Varennes, doprant la frase di Dickens «i timps miôr, i timps piês», al à marcât la dfiference jenfri l’otimisim dai agns Otante e Novante dal secul stâts, segnâts des gnovis normativis statâls e substatâls di tutele e de iniziativis europeanis, tacant de ECRML e de Convenzion Cuadri pe Protenzion des Minorancis Nazionâls (FCPNM), e il disincjant dal dì di vuê, stiçant la ELEN e i siei components a lâ dilunc inte lôr azion di promozion e di rivendicazion. Crnic´-Grotic´ e à dât cont des gnovis in cont de Cjarte, di chê buine de firme de bande dal Portugal a chês brutis che a tocjin i discors di odi cuintri des minorancis e des lôr lenghis che si cjatin in ducj i stâts europeans e lis cundizions des lenghis teritoriâls che no son ricognosssudis in maniere uficiâl. Miranda e à fevelât de azion dal Parlament European a pro di lenghis, minorancis e dirits, des dificoltâts che a son intal contest de Union Europeane (UE) e des gnovis iniziativis che al covente inviâ dentri e fûr des istituzions.
◆ La Assemblee gjenerâl de ELEN e à cjapât posizion su diviersis cuistions. Tra i documents fats bohns a son une lamentazion di cemût che lis istituzions de UE no rivin a promovi lenghis e dirist linguistics e une domande ae Nazions Unidis di intervignî cuintri dal guvier francês e de sô azion di ridimensionament de cussì clamade leç Molac. ❚
Dirits linguistics in Europe, a Sant Jacum di Galizie la Assemblee de ELEN e sune la svearineMarco Stolfo
Ai 12 e ai 13 di Novembar a Sant Jacum di Galizie (Santiago de Compostela) si à davuelte la assemblee de ELEN, rêt che e ten dongje une schirie di entitâts associativis e organizazions che a son espression di diviersis comunitâts linguistichis e nazionâls minorizadis de Europe. Vie pai doi dîs dal event, inmaneât in tiermins operatîfs de A Mesa pola Normalización Lingüística, innomenade entitât organizative e rivendicative galiziane, li dal Museo do Pobo Galego, di une bande la ELEN e à rinovât lis sôs incarghis istituzionâls e di chê altre e à metût adun une schirie di intervents di personalitâts impuartantonis che a àn fat il cuadri de situazion di lenghis, dirits e tutele in gjenerâl e cun riferiment a diviersis realtâts specifichis.


text:
"L’ereditât di Dolfo", teatro friulano a Chiopris-Viscone
Appuntamento con il teatro in friulano a Chiopris-Viscone.
Bês!
Ce ca no si fasarès pai bês.
E propite par chist, Rine e Vinicio, e àn pensât ben di cjapâsi in cjâse Dolfo.
Il lôr nevôt un pôc strani. Si ma… dome parceche cuant che la nône a murarà, Dolfo al sarà milionari cjapant l’ereditât.
Lussie e Angjeline, sûrs une contrarie di che âtre, Rose e Checo vicin di cjâse e Sandra une amîe di Lussie ancje jè no tant a puest, a emplaran il cuadri divertent.
Un insieme di situazions, che no son tant lontanis da realtât, butadis sul ridi ma che in tal ultin a lasaràn Rine e Vinicio cul bec sut.


text:
La nestre “cuintristorie” de prime vuere mondiâl memoreade chest an. Une grande tragjedie che e à puartade la muart di tante puare int, e che in Friûl e à metût furlans cuintri furlans in non di decisions cjapadis parsore dal lôr cjâf. O contìn lis storiis che la retoriche dai Stâts nazionâi no à mai contât. (4e pontade) ✒ Redazion
“Cui che al è fat presonîr al à pecjât cuintri la Patrie, cuintri la Anime e cuintri il Cîl”. Cussì al scriveve, enfatic come simpri, sul “Corriere della Sera” Angelo Rapagneta, miôr cognossût tant che Gabriele D’Annunzio, la vôs plui sfolmenade e mate, che però e interpretave ben lis gnovis diretivis dal Stât Maiôr talian. Che par scuindi la sô incompetence e la matetât dai siei uficiâi, clarementri al faseve colâ dute la colpe di ogni disfate sui soldâts. Tresinte mil presonîrs dismenteâts dome tai cjamps di Mathausen e di Theresienstadt. Contant chei di ducj chei altris cjamps in Stirie, Boemie e Bulgarie, si rive adiriture a sîscent mil soldâts. Cence vê iniment chei che a son sclopâts di frêt e di fadie e di bastonadis inte marce a pît viers chei lûcs di torture. Ducj di dismenteâ, secont la opinion e il dictat dal Stât Maiôr. I pacs di mangjative o di vistîts inviâts des fameis al Comant, a vignivin blocâts e mandâts indaûr, cun parsore lis scritis: “Viva sempre l’Italia, morte all’Austria e a tutte la canaglie tedesche: mascalzoni; viva l’Italia, viva Trieste italiana; a morte le canaglie”. Un at criminâl che nissun altri stât in vuere al à mai fat cuintri i siei soldâts in presonie tal forest. Dal moment che chei soldâts no si meretavin nuie. La lôr colpe? Chê di no jessi muarts. Parcè che no vevin imolade la lôr vite ae bandiere. Fâsi cjapâ presonîrs pai comandants fanatics al voleve dî jessi traditôrs. Purtrop, nissun ploton di esecuzion talian al podeve fâ justizie: e alore, che a crepassin lontan! Cussì, stant aes testemoneancis gjavadis fûr des letaris aes fameis di chei disperâts, daûr di chês rêts che a saressin deventadis cetant plui famosis inte seconde vuere mondiâl, a ’nt murivin di fam e di frêt cincuante, sessante in dì, cence scjas, cence notizie, cence boletins, fotografiis, memoriâi. Ve chi la testemoneance gjavade fûr dal diari di un di lôr: “Cualchi zornade fa, intune barache, vie pe gnot al è muart di frêt e di sfiniments un puar soldât. Nissun si è comovût. I àn platât il cjâf te paie sporcje dal jet e a àn tasût. Cussì almancul chei dongje a podevin mangjâ la sô razion. Dopo trê dîs, la puce di muart e à fat scuvierzi il zûc”. O ancjemò: “Tal cjamp a son busis là che si svuede ogni gjenar di scovace. Aghe nere e pantan, e jenfri chel brût scussis, crodiis, scarts. Un piçul grup di soldâts presonîrs, involuçâts intune cuvierte, i vistîts a sflics, lis scarpis scloteadis e viertis, a son jentrâts dentri chê buse, par cjapâ sù chei scarts, mangjantju come che a fossin un bon gustâ!”. Par lôr e pes lôr fameis no retoriche, ma dome vergogne. Tant che, tornant a cjase, a vuere finide, no àn mighe podût jessi libars! A son stâts puartâts in altris cjamps, cheste volte comandâts dai talians, là che a son stâts interogâts e tratâts tant che disertôrs, cul pericul di jessi fusilâts. Come chei altris disgraciâts, che invezit a forin brincâts sul lûc des operazions militârs, striçâts jenfri une logjiche repressive doprade come strument par obleâ i soldâts a fâsi copâ dal nemì, pluitost che cjapâ lis sclopetadis dai plotons di esecuzion. I tribunâi di vuere a lavorarin cun grande passion. Fin dal principi. Cent mil procès cuintri chei che no si son presentâts ae clamade; tresinte setante mil cuintri i emigrâts tal forest che no son tornâts in Italie, magari par cjoli la sclope e lâ a sbarâ cuintri il lôr paron o chei che lavoravin cun lôr vie pes Gjermaniis. Tresinte cuarante mil soldâts a àn subît un procès par disubidience. Numars che nus contin benon la falsetât di dute la retoriche militâr e militariste che e volarès fânus crodi di soldâts contents di lâ a murî pe patrie! Cuatri mil soldâts a forin fusilâts par “diserzion”, dopo di une sentence emetude di un tribunâl. No si savarà mai il numar (ancjemò plui alt) di chei che a son stâts copâts dal moment sul cjamp, o in trincee, che ur à sbarât un uficiâl, o un carabinîr, dome pal suspiet di no jessi avonde svelts a vignî fûr de trincee. O di chei decimâts, no impuarte se soldâts valorôs o adiriture interventiscj convints o, come che al sucedeve plui dispès, puare int che e sperave dome di viodi finide la vuere par podê tornâ a cjase, ae famee e al lavôr. I lôr nons, come chei dai presonîrs di vuere muarts tal forest, no si cjatin in nissun elenc uficiâl dai muarts talians inte prime vuere mondiâl. Parcè che bisugne dismenteâju. Tant che no fossin mai esistûts. Il libri documentât di Maria Rosa Calderoni, “La fucilazione dell’alpino Ortis” (Mursia), e il maraveôs spetacul “Çurçuvint”, gjavât fûr dai scrits di Carlo Tolazzi e interpretât di Riccardo Maranzana e Massimo Somaglino, nus contin une di chestis tragjediis. Cun inteligjence e passion, a restituissin onôr a chei cuatri furlans: Basilio Matiz di Timau, Giobatta Corradazzi di Fors, Angelo Massaro di Manià, e Silvio Ortis di Paluce. Fusilâts il prin di Lui dal 1916 a Çurçuvint, sparniçant une magle nere ancje sui lôr dissendents, stant che i lôr nevôts no podin nancje fâ domande par jentrâ tai Carabinîrs o te Vuardie di Finance, par chel pecjât origjinâl dai lôr vons! La compagnie alpine che e ocupave la ponte dal mont Celon, dopo une cjarie gjenerosissime par coraç e fuarce di volontât, ai 25 di Jugn si jere refudade di tornâ fûr de postazion, considerant che e sarès stade une stragje spaventose. Par ducj a àn paiât chei cuatri, dopo un procès tignût te piçule glesie di Çurçuvint e une rate di sclopetadis cjapadis tal cjamp parsore il cimitieri dal paîs. Par une Italie che e restave, pai furlans, un paîs mai cognossût, se no pes tassis, la vuere, la jeve militâr; che si visave di lôr dome par cjoli, mai par dâ, stant che par cjatâ di lavorâ a vevin di jessi migrants vie pal mont. Ortis al veve dôs medaiis al valôr militâr: une cjapade in Libie, tal 1912, chê altre al principi de vuere, tal 1915. Un viliac? Un disertôr? Nus pâr propite che viliacs e disertôrs a forin chei che lu àn copât. E in cheste Italie vergognose, nol è nancje pussibil sperâ intune riabilitazion uficiâl dai fusilâts. Daûr l’articul 683 dal codiç di procedure penâl, la domande e à di jessi presentade dal diret interessât! Viva l’Italia. ❚
Angelo Floramo


text: Martars ai 6 di Setembar 2016, il dean dal moviment civic culturâl alpin-adriatic dal Fogolâr Civic e dal circul universitari furlan de Academie dal Friûl, prof. Alberto Travain, al è lât di persone, tal simitieri di Flumisel, a saludâ la tombe di Giulio Regeni, chel zovin e valorôs ricercjadôr furlan, drazât de moderne barbaritât egjizie e dai siei manutengui dal Ocident. Dopo vee sostât in forme di rispiet li de sapulture di chel martar civic, il sorestant di chês dôs fradaiis i à lassade une dediche cuntune copie dal apel sociâl a movimentâsi mandât a ducj i governants dai Stâts eurocomunitaris chest an ca ai 3 di Avrîl e cuntun piçul di zurament “No tradiran”, curt curt, riferît aes dôs organizazions, risoludis a dâ une man in ogni maniere par no che la tragjiche vicende e il so valit protagonist a vedin in ultin di colâ in dismentie.


text:
DNA
L'acit desossiribonucleic o deossiribonucleic (DNA o ADN) al è un acit nucleic che al conten lis informazions gjenetichis necessariis ae biosintesi di RNA e proteinis, moleculis indispensabilis pal disvilup e il coret funzionament de plui part dai organisims vivents. Dal pont di viste chimic, il DNA al è un polimar organic costituît di monomars clamâts nucleotidis. Ducj i nucleotidis a son costituîts di trê components fondamentâi: un grup fosfât, il deossiribosi (zucar pentôs) e une base azotade che si lee al deossiribosi cun leam N-glicosidic. Cuatri a son lis basis azotadis che a puedin jessi dopradis inte formazion dai nucleotidis di cjapâ dentri inte molecule di DNA: adenine, guanine, citosine e timine. La disposizion in serie di chestis cuatri basis e costituìs la informazion gjenetiche, leibile traviers dal codiç gjenetic, che al permet la traduzion in aminoacits. Il procès di traduzion gjenetiche (clamade in maniere comune sintesi proteiche) al pues sucedi dome in presince di une molecule intermedie di RNA, gjenerade cu la trascrizion dal DNA. Chest procès nol gjenere dome filaments di RNA destinâts ae traduzion, ma ancje framents za in stât di fâ diviersis funzions biologjichis (par esempli dentri dai ribosomis, dulà che l'RNA al à une funzion struturâl). La informazion gjenetiche e je duplicade prime de division celulâr, cuntun procès cognossût tant che replicazion dal DNA, che al evite che si pierdi informazion dilunc des gjenerazions. Intai eucariots, il DNA si complesse dentri dal nucli in struturis clamadis cromosomis. In chei altris organisims, cence nucli, al pues jessi organizât in cromosomis o no. Dentri dai cromosomis, lis proteinis de cromatine (tant che i istons) a permetin di infissî e controlâ la trascrizion dai gjens,almancul inte plui part dai câs.


text:
E il cjalt al è rivât e come che o pensavin, cualchidun dai nestris corsecurtârs al jere strac e a son rivadis mancul contis dal solit. Chest al vûl dî mancul ponts pal vincidôr, ma plui impuartance ae votazione de jurie dal public. E soredut, posizions in classifiche par chei che a tegnin dûr.
Il teme di chest mês di Mai al jere “Cjasis” e o vin viodude ancje chest mês une interpretazion une vore diferente. Ben cussì.
Ma vonde cjacaris. Ve chi la liste des contis dal mês par la zornade numar 5 de gare. I concorints a son simpri 28, e 23 di lôr, ancje cun fature, a àn scrit la lôr conte. Al tocje ai letôrs cumò viodi cui che al cjaparâ i 5 ponts de prime posizion e i trê ponts de seconde.
Par partecipâ ancje al FantaCorseCurte, come simpri, tal coment dulà che nus disês cuale conte che e je la miôr par voaltris, visaitsi di firmâ il vuestri coment cul non che o vês doprât il mês passât.
Buine leture!
E in curt al rivarà il teme pal mês di Jugn…
LISTE DES CONTIS DAL MÊS DI MAI
- La muse
- Tornâ a cjase
- Il mâr in cjase
- Berta di Rivis
- La pacare
- La cjase
- Cjapât dal nemì
- Secondis cjasis
- Chei cuatri mûrs
- La cjase dal boboròs
- Ce che al reste
- Al larà dut ben!
- Cjasute di mont
- La prime cjase
- La cjase parsore de galarie
- Bundì
- Intifada
- La strade
- Lâ di cuarp intune filande
- Cuviert di nûi e stelis
- Il cûr de cjase
- Tornant
- Dopo de ultime gnot


text:
La desolazion e l’aviliment, la strache di vivi,
si fasin violence e resistence al destìn
CJANT – La perifarie_Inte architeture dal pinsîr pasolinian, la “perifarie” no je dome un lûc fisic, un spazi gjeografic definît di une sô gjeometrie, e nancje la topografie dissegnade di un perît intune mape catasticâl: pluitost e va considerade tant che une cundizion de anime, la proiezion di un malstâ là che desolazion, rabie, isolament a deventin un berli neri e furiôs, bon di trasformâ la malinconie e il marum dai tibiâts e dai ultins intun riviel cuintri de indiference dai sorestants e des istituzions sometudis ae lôr volontât. Il Pasolini marxist, cirint la crevadure de societât là che e passe la energjie de lote di classe, nol rivave a cjatâle di nissune altre bande miôr che lontan di ogni centralitât, sedi urbanistiche che economiche, e duncje ancje sociâl, culturâl e ideologjiche. Cheste sielte si fâs duncje filosofie, vision dal mont e osservatori privilegjât par liberâsi di ogni omologazion, sfuarçantsi di jessi e di restâ libar dai condizionaments imponûts ancje di chel pinsîr di çampe e progressist che al sperave inte “redenzion dal proletariât”, o inte rivoluzion tant che ricete par cambiâ in maniere definitive il cors dai events, fermant il timp cu la scree di une gnove ere. Che e sarès stade dal sigûr plui interessante dal presint. Pasolini, bastiancontrari come che al jere, al cjalave la Veretât in dute la sô crudece, cence finzion, ma dal bas, o pûr di un pont di viste laterâl, inedit, scuintiât, sposant il voli dal “Neorealisim” ma dispueantlu di ogni sô utopie e di ogni sperance platade daûr de rapresentazion dal vêr. La poetiche de perifarie si fonde cussì suntune gramatiche dal “brut”, considerât tant che une “antiestetiche” pardabon rivoluzionarie, peade cu la desolazion di un ambient che al devente aviliment dal vivi, esprimude di une bande midiant de strachetât dal jessi, e di chê altre cu la violence che si fâs cuarp, abandon, tristerie, pôre, malusance e propit par chest resistence. Intune fotografie famose, cjapade in blanc e neri sul set di “Mamma Roma”, un dai siei films plui rapresentatîfs, Pasolini, sentât poiant la schene suntun muralon antîc di marmul e modons, intun stât di evidente decjadence, al cjale l’orizont di une Rome – citât eterne ma lontane, striçade dal ciment, plene di impalcaduris di fier, di cantîrs cence operaris, di palaçons cence anime – là che la vite dai oms e des feminis e ven glotude cence sperance di remission o di salvece. Tal mieç si slargje une plane pustote, là che nol è nancje un segnâl dal “uman”. “Mamma Roma” e devente cussì, ancje tal non sielzût par une des peliculis plui dramatichis dal Nûfcent, une mari sassine che e masane tra lis sôs cuessis i siei fîs. Ma la colpe no je sô. Ancje jê, la Citât, la “Civitas Aeterna”, e je stade violade, imbroiade e coionade di ducj chei che i vevin prometude la glorie, tacant dal Cupolon di Sant Pieri che si piert su la plee dal orizont, impestât dal flât muart de perifarie. Intune altre imagjin, che e somee rispuindi a cheste a pene cjapade in considerazion, nancje che al fos un cuadri pensât par jessi cjalât dentri dal stes colp di voli, un zovin Sergio Citti, un dai atôrs plui significatîfs inte filmografie pasoliniane, vistût di fieste cun tant di bregons luncs, cjamese blancje e golarine, al è par tiere, in zenoglon, cuntune cjiche in bocje. Daûr di lui il stes paisaç di prime. Ma a diference di Pasolini, che al cjale lontan, insumiantsi di cuissà ce, Citti nus cjale come se al volès sfidâ la nestre cundizion di borghês privilegjâts, indiferents ae sô pene e al so malstâ. E forsit, intal trop, al viôt ancje il so mestri, no tant diferent di ducj chei altris. Se Italo Calvino al scriveve lis sôs “Citâts invisibilis” come forme stranide di une utopie che e deventave divertiment di une creativitât cence confins, se Alberto Moravia se cjapave cul conformisim e la sglonfe di une borghesie cence anime, Pier Paolo Pasolini al scometeve su la ande de perifarie, abitade di une categorie ancjemò plui degradade di chê classe operarie che intal proletariât e podeve lei la svolte de storie. I fantats di strade e di borgade, il bûs vueit des lôr cjasis sledrosadis di ogni civiltât, vuarfins di ogni pussibilitât di sperance e di salvece, a deventin zigants che cu la lôr vite, no par sielte ma par condane, si fasin blesteme e furôr, scandul orent pe cussience che no jes di sagristie, ma nancje de celule di partît. Testemoneance rude, sclete, barbariche e forsit par chest, ai voi di Pasolini, libare e cetant biele di dignitât morâl parsore di ogni moralitât. Dal Stât e de Glesie. ❚
:::::::::::::::::::::::::::::::::::::::::::::::::::::::::::::::
Scjampâ di une provincie che ti glot nol fo un esili, ma une sielte
DISCJANT. La metamorfosi pasoliniane e tache cuant che al scjampe dal Friûl, compagnât di sô mari, cu la convinzion di podê disfâ i siei grops inte panze puçolente di Rome. I critics pasolinians – e ae fin di chestis notazions ereticâls bisugnarà fâ i conts ancje cun lôr! – par solit nus contin che la cressite inteletuâl e poetiche di Pier Paolo e podeve tacâ dome bandonant il contest antîc, contadin, ancestrâl di dulà che al jere partît. Il Friûl, duncje, Cjasarse, i cjamps, lis gravis dal Tiliment. No sai se a àn reson o no. Lôr le poin sul plat come se, liberât finalmentri dal demoni furlan, Pasolini al ves podût tacâ a svolâ alt. A mi, cheste, mi somee une grande stupidade, ma o varai mût di tornâi parsore intun altri “Cjant e Discjant”. Dal sigûr, il Friûl par Pasolini al jere une perifarie. E la diestre dal Tiliment e podeve jessi considerade la perifarie di chê perifarie. E veve ducj i elements par garantî un laboratori straordenari al poete, al scritôr, al inteletuâl e al regjist. Une perifarie economiche, culturâl, sociâl. Fintremai etniche, par cualchidun. Imbastardide cul todesc e cul sclâf. Tant lontane dal profîl “talian” di jessi sconfondude cun l’altrò! Il diferent di scjafoiâ cul regjim militâr des casermis, di colonizâ e dumiesteâ, mastiâ e gloti. No dome de bande di caporaluts talianots che vignint fin ca sù di ogni altre perifarie taliane a varessin metude semence intune tiere cuntun spirt di “slungjâ” cun alc altri, pûr che al fos diferent e bon di copâ la “biodiversitât” di chenti; a meterin dongje in vore ancje la scuele: un reziment di mestris e professôrs che a varessin dimostrât une volte di plui che la identitât furlane no esisteve. E jere dome un erôr gramaticâl di segnâ cul lapis ros e blu. E alore? No jerial chest il lûc ideâl par restâ, par scombati, par dâ vôs a une perifarie tant plui tibiade di dutis chês altris? Une ocasion uniche par Pier Paolo Pasolini, il cjantôr di chê vision laterâl che i permeteve di contâ ce che altris no vevin nancje mai olsât cognossi! Duncje? No, no crôt ae narazion dal scjampâ lontan di une persecuzion. L’esili dopo dal scandul. Pasolini al doprave il scandul tant che une bandiere: mi pâr strani che si sedi slontanât par lassâ che lis vôs, cul timp, si studassin intal cidinôr de dismenteance. E, cun di plui, a Rome nol varès fat nuie, ma propite nuie, par vivi in maniere che no fos scandalose. No, jo o crôt che Pier Paolo al veti fate une sielte cetant studiade jenfri dôs perifariis diferentis: il Friûl e Rome. Se al fos restât chenti al varès fate une fadie mostre par deventâ Pasolini. Parcè che chi di nô, inutil contâse, la perifarie ti glot. Tu puedis vê vôs, inteligjence, imprescj culturâi, gjenialitât. Ma la condane e sarà simpri chê di jessi e di restâ – pal mont – un provinciâl. Un periferic. Un nissun. Rome e rapresentave la ocasion. Il puest là che si podeve dâ vôs ae perifarie, ma soredut une ocasion pe proprie cariere. Produtôrs, inteletuâi, regjiscj, politics, scritôrs a vevin cuside une grande rêt inte capitâl. Li il scjas al sarès stât plui grant che no a Cjasarse. Tradî une perifarie cence rifletôrs, in fin dai conts, al reste un pecjât veniâl par un che al vûl deventâ Pier Paolo Pasolini. Siro Angeli e Davide Maria Turoldo docent! ❚


text: Ai 17 di Otubar 2015, in chel inovâl che beromai di agns a son che le celebrin tant che “Zornade de Euroregjon”, coincidence casuâl des datis des firmis di chel famôs Tratât di Cjampfuarmit (17 di Otubar 1797), che al veve unît sot de stesse bandiere lis popolazions jenfri Alps e Adriatic, e di chê Declarazion di Vile Manin (17 di Otubar 2005), che e veve inviât il procès di formazion di une euroregjon parsore dai confins, i confradis dal Moviment Civic Culturâl Alpin-Adriatic dal Fogolâr Civic, sot presidence dal prof. Alberto Travain, a àn sotscrit, te capitâl dal Friûl Storic, un document di resonadis e intindiments sul pont des menacis ae autonomie regjonâl derivadis des leçs promovudis dal guvier talian che al è sù. Ve culì il test. “’Di tropis divisions disponial il Pape?’ al veve domandât, par ridi, une volte, Stalin. ‘Di tropis divisions disponial il Friûl Vignesie Julie?’ o varessin vuê di domandâsi ducj noaltris, citadins di un cjanton di Italie che gjeografie e storie lu àn simpri segnât tant che cûr de Europe e lis letaris ancje par “ristret di marimont”, crosere di popui fûr dal ordenari che la sô liende e il so non a rivochin dabon Iulius Caesar par pari famôs di une piçule patrie internazionâl, particolâr mismàs des diferencis incrosadis o ben madressudis su chel ôr nordorientâl dal Stivâl dilunc secui e milenis… Diferencis che nome par vie di chês vuê si pues pretindi il ricognossiment o il mantigniment di une autonomie e di une specialitât, colade la scuse di chê situazion speciâl di confin che e jere dai timps de Cortine di Fier. Ma trop i tignìno nô vuê pardabon a chês diferencis? Trop doprìno par vêr e in mût degn lis lenghis dal puest e metìno la firme par che lis insegnin ancje tes scuelis? A cui varessino di dî graciis se vuê o doman cualchidun a Rome al decidès che, viodût che in pratiche o sin compagns ore presint di ducj chei altris Talians, no vin plui dirit ni a specialitâts ni a autonomiis di sorte? ‘Nostra maxima culpa!’. Dal 1866, tal câs di Udin e Pordenon, e dal 1918, tal câs di Triest e Gurize, o vin fat di dut (ancje ben par fuarce) par integrâsi intun sisteme talian. Si sino integrâts juste par sparî? Onôr a chei pôcs che cun onestât si son batûts in culture e politiche par riscatâ la dignitât des nestris popolazions, des nestris lenghis, des nestris culturis! Pardabon pôcs in confront de sdrume de int e dai siei politics che a àn ancje tant ridût par daûr. E purpûr la autonomie vuê si rive a difindile ancjemò nome par resons di culture, che, in timp di globalizazion e di libar marcjât salvadi, il pont de economie, magari cussì no, al scjampe fûr simpri plui dal control des Istituzions dal teritori politichis-aministrativis. Lis resons di culture, però, bisugne savêlis gjestî! Trop varaie influît tal concret dute chê promozion istituzionâl des lenghis minoritariis su la cussience e la volontât de nestre int de regjon di fâsi sintî in culture e politiche? Trops di noaltris, in sinceritât, vuê si infogaressin tal câs che al vignìs scancelât vie chest Friûl Vignesie Julie culì? E trops si movaressino par difindi – o fâ tornâ a nassi – un Friûl par so cont o une Vignesie Julie o ben Litorâl cemût che si à voie? Alc al è clâr che nol à funzionât (o pûr al à funzionât ancje masse)! Un tant lu sa ben cui che a Rome o in altrò al menace lis nestris autonomiis e juste la esistence de nestre Regjon, cu la sigurece che, se une leç e ves di sdrumâlis o ben di sbassâlis, no saressin ribaltons di popul o almancul no tant che al sucedarès tai mastins Trentin e Tirol di Misdì! E ca no saressin ribaltons di popul par vie chest Friûl Vignesie Julie, dal 1963 incà, in passe 50 agns di Regjon Autonome che e à metût dongje dabon il restant di regjons storichis pôc o trop vieris, ni no si lu à promovût ni no chel no si à fat benvolê tant che rinovade “piçule patrie” a nordest dal Nordest italic, ma plui che altri nome par baracon di burocrazie, distributôr par mil trois di bêçs publics… Dal rest si lu à simpri vivût par un matrimoni sfuarçât e ledrôs fra particolârs che a àn suspiet un dal altri. Nuie di plui! Un cuarp cence anime! E un cuarp cence anime nol fâs front di nuie, par tant al è facil di scancelâlu! No si à tirât sù une comunitât morâl di regjon dal Friûl Vignesie Julie: une comunitât “forojuliane” fuarte (tant par dâi funzion gnove a un non biel atratîf doprât pai siei langobarts dal storic Pauli Diacul chel di Cividât che il prin sens di regjon aministrative a nordest dal Nordest al partìs di li), cussiente e braurose ereditarole e vuardiane di dutis lis esperiencis storichis, culturâls e politichis, dal teritori! Si àn invaloridis lis diferencis par mût di dî, ma no si à insegnât mighe no a compartîlis! Si àn pupiladis, sigûr, lis lenghis e lis identitâts particolârs, ma no si lis à par nuie cusidis intun spirt e tun orgoi di regjon che a unissin e a movin li che al ocor la int! No si à procurât o mighe no avonde di pastanâ une vision, une istorie, une liende comunis di identificâsi cun lidrîs saldis insot tal antîc e biei intidiments viers dal avignî! Cjo mo, i risultâts! Un tant dit par dî il vêr, il Moviment Civic Culturâl Alpin-Adriatic dal Fogolâr Civic al sigurarà poie morâl e ative di ce che al pues a dutis lis iniziativis tignudis par buinis su la difese e la promozion de autonomie dal Friûl Vignesie Julie dut intîr e di ogni sô singule part! Pupilìn lis nestris autonomiis di cui che al trate di scancelâlis o pleâlis dut a so pro!”. “Se Rome nus scancele al è parcè che no i fasìn pôre e no i fasin pôre ‘perché non siam popolo / perché siam divisi’!” al mutive il dean prof. Travain, taiant intor dal Friûl Vignesie Julie e dai siei teritoris storics un consonant mot gjavât fûr dal imni nazionâl talian. “Il dirit di esisti tant che comunitât al è ogni dì tes mans di ognidun di noaltris: se no si sintìn comunitât al sarà tant facil che mai vuê o doman scancelânus. Sintîsi comunitât al è un fat prin di dut culturâl, di tradizion o ben di formazion, che al devente ‘fat di cûr’ e cussì al môf cussiencis e placis. Su chest ducj cuancj o vevin e o varìn dal sigûr di pontâ!”


text:
Breçan: la tor medievâl
Cormons - Abbazia di Rosazzo
Località attraversate
Sul cuel o viodìn la glesie di Sant Zorç, ricostruide dopo il fûc dal 1601 e la tor, cumò de cjampane, probabilmentri rest de tor mestre antighe, coronade parsore cuntune merlature che e riclame la antighe funzion difensive.
Steme comunâl
di Cormons
Cormons - Abbazia di Rosazzo
Località attraversate
Steme comunâl
di Cormons
Cjamin tape daûr tape
- Preambul: Ìsule Barbana - Aquilee
- 1. Aquilee - Dael
- 2. Dael - Cormons
- 3. Cormons - Madone di Mont
- 4. Madone di Mont - Masaruelis
- 5. Masaruelis - Monmaiôr
- 6. Monmaiôr - Ripâr A.N.A.
- 6bis. Var. Montemaggiore - Val Torre
- 7. Ripâr A.N.A. - Prât di Resie
- 8. Prât di Resie - Dogne
- 9. Dogne - Valbrune
- 10. Valbrune - Mont Lussari


text: Joibe ai 11 di Avost 2016, sot dal lôr dean prof. Alberto Travain, i confradis dal moviment civic culturâl alpin-adriatic dal Fogolâr Civic si son incuintrâts a Udin, in place, li dal storic Caffè Contarena, par vee part a une tabaiade cul soci Alfredo Maria Barbagallo, che al à fat un studi biel penç su la storie des relicuiis di Crist in Europe passant juste par Aquilee e il Friûl. Il studiôs roman al à batiât cun di fat chê citât mari antighe jenfri Alps e Adriatic par “un regjistradôr o ben par une machine fotografiche de Storie, spie di momentosis tapis ancje de vicende dal Cjaliç di Crist”. Des risultancis di chel saç massîf scrit di Barbagallo, titulât “I Tesori di San Lorenzo”, Aquilee e la regjon furlane si confermaressin tant che crosere de civiltât europeane e ocidentâl, scune par altri de liende dal Sant Graal.


text:
1947
Jump to navigation Jump to search
Acjadiments[cambie | modifiche il codiç]
In Friûl[cambie | modifiche il codiç]
- 19 di Zenâr - Denant dal teatri Puccini di Udin a vegnin dâs fûr i prims volantins dal Moviment Popolâr Furlan contrari a la propueste te costituente de Costituzion Taliane di fâ il Friûl provincie dal Venit.
Pal Mont[cambie | modifiche il codiç]
- 10 di Fevrâr: a seguiti dai tratâts di pâs firmâts a Paris, la Italie e cêt Flum dal Cjarnâr, Zare e la Istrie ae Jugoslavie e la isole di Rodi ae Grecie; la provincie di Triest e ven dividude in doi tocs, clamâts zone A e zone B.


text:
A. Cirulli “Etnoregionalismi”, Firenze, Mondadori Università, 2019
La jessude di “Etnoregionalismi” e je une biele gnove intal cjamp de sagjistiche e de editorie taliane parcè che finalmentri tancje letôrs a puedin provâ a cognossi e a capî almancul alc in cont dai tancj autonomisims, regjonalisims e indipendentisims che a son ator pal continent e ancje inaltrò. Chel di di Adriano Cirulli al è un librut piçul e plen di sostance che al fronte cuistions penzis e impuartantonis in cont des diviersis declinazions dal rapuart jenfri teritori, identitât e politiche che a son la fonde di cetantis rivendicazions, mobilitazions e iniziatiativis.
La publicazion e je un bon vademecum, metût adun cun competence e cence prejudizis (une raritât, in Italie, soredut su argoments di cheste fate), che al ten dongje un biel insuazament teoric gjenerâl, une schirie di resonaments specifics e ducj i sclariments terminologjics e concetuâi che a coventin. Nol è un câs, stant il so autôr, Adriano Cirulli, che al è une vore competent propit su chescj argoments e lu mostre ad in plen, ancje se intune forme sclagne e strucade. Si podarès dî: il libri just tal moment just. ❚


text:
Pari Nestri
Il Pari Nestri (par latin Pater Noster) e je probabilmentri une des preieris plui cognossudis de religjon cristiane e si cjatile tal vanzeli di Matieu al cjapitul 6, versets dal 9 al 13, inte Biblie furlane a pagjine 2051.
Secont il Testament Gnûf, la orazion e je stade tirade fûr di Jesus di Nazareth cuant che i apuestui i domandarin di judâju e vuidâju inte preiere. E je clamade "Pari Nestri" parcè che inte dotrine de Trinitât, acetade di une vore di variants dal Cristianisim, Jesus al è considerât la incarnazion di Diu su la Tiere, che par chel al è clamât "Signôr".
In cualchi traduzion a son stadis zontadis un pâr di riis che a disin: "to al è il ream, tô e je la potence e tô e je la glorie, tai secui dai secui".
Cheste preiere e fâs part di une resonade ben plui largje di Jesus, chê dal Sermon dal Mont.
Pari nestri par furlan[cambie | modifiche il codiç]
Pari nestri che tu sês in cîl, che al sedi santifiât il to non, che al vegni il to ream, che e sedi fade la tô volontât sicu in cîl cussì ancje in tiere. Danus vuê il nestri pan cotidian e pardoninus i nestris debits sicu ancje nô ur ai pardonìn ai nestris debitôrs E no stâ menânus in tentazion ma liberenus dal mâl. To al è il ream, tô e je la potence, tô e je la glorie intai secui dai secui. Amen.
Pari Nestri te Biblie de C.E.I. (voltade di don Antonio Bellina)[cambie | modifiche il codiç]
Pari nestri, che tu sês tai cîi, ch'al sedi santificât il to non, ch'al vegni il to ream, ch'e sedi fate la tô volontât come in cîl, cussì in tiere. Dànus vuè il pan che nus covente, parinus jù i nestris debiz come che nô ur ai parìn jù ai nestris debitôrs e no sta molânus te tentazion, ma liberinus dal mâl. Amen.


text:
Il MOOC al è indreçât ai insegnants di lenghe
Al sarà ativât ai 10 di Dicembar il prin cors in linie su largje scjale pe promozion e pe valorizazion de lenghe furlane doprant la impostazion Clil, introdusint i partecipants ae didatiche in lenghe veicolâr, ven a stâi in e cul furlan. La iniziative e je de Universitât Ca’ Foscari di Vignesie in colaborazion cu la Societât Filologjiche Furlane. Il MOOC (Massive Open Online Course) al è stât fat intal ambit dal Progjet Interreg Italie-Slovenie EDUKA2 e al vignarà erogât midiant plateforme EduOpen. Lis iscrizions al MOOC a son viertis fin ai 20 di Dicembar midiant dal colegament learn.eduopen.org
Metodologjie Clil, il valôr zontât par arlêfs e insegnants
Il Clil al favorìs no dome che un aprendiment miôr des lenghis coinvoltis, che a sedin lenghis forestis o minorizadis tant che in chest câs, ma al permet ancje la adozion di une didatiche plui interative e che e permet di vivi esperiencis, basade su laboratoris, ricercjis, progjets, lavôrs di grup, compits che a vedin colegaments cu la realtât, e che il fin ultin al sedi chel dal disvilup di competencis dissiplinârs e trasversâls.
Dal pont di viste dai students, cemût che a dimostrin tantis ricercjis, l’aprendiment linguistic al devente plui significatîf stant che no si limitisi a “riprodusi” cognossincis imparadis in classe, ma si impare a resonâ sui contignûts e sui concets, a ipotizâ e dedusi significâts e a fâ colegaments ancje cul mont fûr de classe. Chest al devente ancjemò plui impuartant se la lenghe doprade e je chê presinte inte comunitât, tant che in chest câs il furlan.
Dal pont di viste dai insegnants, fâ percors Clil al permet di meti in vore une didatiche plui inovative, di lavorâ insiemi cui coleghis su progjets interdissiplinârs e di imparâ strategjiis di insegnament che si pandaran buinis ancje inte didatiche tradizionâl in lenghe taliane.
La esigjence formative che e va a jemplâ il MOOC
La particolaritât dal MOOC e je chê di jessi il prin cors in linie su largje scjale pe promozion de lenghe furlane minorizade. La esigjence formative che e va a jemplâ e je dople. Di une bande, il cors al favorirà il svicinament dai partecipants ae lenghe furlane: a vignaran ilustradis lis motivazions glotodidatichis pal ûs de lenghe stesse in contescj di insegnament dissiplinâr; si presentarà la normative, taliane e regjonâl, a tutele de lenghe furlane minorizade; a saran presentadis lis carateristichis principâls de lenghe furlane, tant che par esempli lis diferencis tra lenghe comune e varietât, la grafie uficiâl, cierts elements di morfologjie e morfosintassi.
Di chê altre bande, il cors al introdusarà i partecipants ae didatiche in lenghe veicolâr (furlane, ma no dome) cu la impostazion Clil: si aprofondiran concets leâts ae planificazion, al ûs des tecnologjiis e ae valutazion in Clil; a vignaran proponûts materiâi didatics pal Clil par furlan creâts e sperimentâts dai insegnants, tant che esempli di buinis pratichis. Infin, l’ultin ambiziôs obietîf dal MOOC al sarà chel di inviâ i partecipants ae costruzion di comunitât di pratiche in rêt.
I destinataris dal cors
Il cors al è indreçât a ducj chei che a son interessâts a aprofondî lis modalitâts di ûs de lenghe furlane minorizade pal insegnament di contignûts dissiplinârs. No son previodûts prerecuisîts particolârs. Si compon di 6 unitâts didatichis: 4 in autoaprendiment e 2 tutoradis.❚
Redazion
Fâ Clil par furlan. In curt il prin cors in linie............
Il MOOC al è indreçât ai insegnants di lenghe


text:
O lei sul gjornâl che al è un contadin che al va a fâ dispiets ator pai cjamps dal Friûl a semenâ la blave OGM. In chest câs – ma ancje tal câs, par esempli, de Cospalat – al è just domandâsi: isal delincuent, imbecîl o lu fasial pai bêçs?
La semine dai OGM e je legâl e praticade te metât dal mont. Te buine part de Europe ancje, ma no in Austrie e in Grecie. In Italie, e in altris paîs europeans, i OGM si puedin consumâ ma no produsi. Ergo, isal plui delincuent, imbecîl, o amant dai bêçs il contadin furlan o la normative pastrocjone dai Stâts? Se tal câs de Cospalat – cussì a fasin intindi i judiçs – o sin denant di delincuents, amants dai bêçs e imberdeâts cu la politiche (e duncje, almancul un pocut, imbecîi), tal câs dal contadin OGM mi pâr di podê escludi che al sedi un delincuent e un imbecîl: forsit al è un pôc di plui amant dai bêçs; forsit cualchi francut lu tirarà fûr di cheste storie, forsit cualchidun i tignarà il dêt tal cûl (par talian: “sponsorizzare”). Dut câs, jessi paiâts par lâ sul gjornâl no je robe di ducj.
Rivât ad ôr dai 50 agns, o soi deventât un om stufadiç (par talian: “tedioso”). E mi stufe sintî a dî che nol è plui nuie come une volte: e lu disin su twitter clicant sul smartphone di 800 euros. E a disin che la polente e va in slaniç, che lis freulis a san di aghe e che li anguriis a àn lis sepis e si scuen fâ la fature di spudâlis. E a zontin che al è dut cjâr, che lis vuaìnis a 4 euros no si puedin cjoli e a vain sul pomodoro a 1,50. Ma forsit no san che par cjapâ sù un chilo di vuaìnis jo contadin o stoi mieze ore, che ad in grues lis vent a 1,80 (se mi va ben) e che duncje o puarti cjase mancul di 5 euros la ore; e che une plante di pomodoro mi coste 3 oris di lavôr prime di tacâ a cjapâ sù, plui cualchi chilo di robe tra nitrât di calci, acits umics, ledan e aghe a manete. Par la cuâl, che se un mi conte che o pues produsi di plui cun mancul fature di cussì, jo par intant lu scolti. E dopo o sielç: sì, no.
Lu dîs clâr: a mi i OGM no mi plasin. Come che no mi plasin lis bledis cuetis, Antonio Conte e i puescj plens di int: par caratar gno, no parcè che a son il Mâl. No soi plui bon di resonâ cussì. Che il sfrutament dal planet al sedi devastant al è sot i voi di ducj. Che lis multinazionâls a no sedin oparis di caritât, ancje. Che si passi parsore de tutele de salût des personis par bêçs e podê, sigûr. Ma ancje che Vandana Shiva al sedi il Vanzeli, please. I difiets de nestre epoche a son la mancjance di ecuilibri e une cierte rabie di fonde che nus fasin odeâ un pôc dut e ducj – ancje nô stes – e che nus puartin a desiderâ la muart dal nestri confinant di ort e a vaî disperâts pal dolfin dispierdût tal Cuar. Cui OGM al è istès: cui dîs che a son di copâju ducj (ma dìnsi une mote alore, parcè che a ‘nd è tancj e il timp nol è masse); cui dîs che e je la soluzion juste par tantis robis. Magari no je vere ni chê ni chê altre e magari no esist nancje une vie di mieç. E alore? E alore, tachìn a resonâ sul “cemût”, prin che sul “ce”. Cemût si frontial chest probleme? Che si partissi di culì: alc al è alc e nuie al è nuie.
Il suspiet che o ai, al è che cui OGM al finirà dut intune grande bufule, come la piore Dolly o come la aviarie, e si inacuarzarìn che nus an imbroiât e menâts pal cûl, e cussì o 1) o inventarìn l’antidoti o 2) o cambiarìn governant. Al va indenant cussì di simpri e simpri al larà, fin insom. Prest o tart che al sedi.
E alore, la uniche robe che o podìn fâ nô, che no vin nissun podê, e je chê di imparâ a ricognossi l’ordin naturâl (che al è, che al esist) e a rispietâlu. E se nus presentin une freule OGM il mês di Zenâr parcè che e je insedade cul gjen di un pinguin, no comprâle. E di pretindi che il “km zero” al vali pai prodots e no pal consumadôr: che se e vâl la pene di fâ 30 km (magari in biciclete) par comprâ fasûi bogns, si ju fâs.
E je vere, no vin nissun podê. Ma istès a ‘nt vin un grandonon: podê sielzi in plene cussience chel che o mangjìn.
Di bande mê, o lei i libris cemût che o lei i gjornâi: dome i titui e un pôc “a slas”. Par chest no mi visi ben se cheste detule e je dal Buddha o dal Che, ma e dîs plui o mancul: se tu vûs fâ la rivoluzion, tache di te.
✒ Stefano Montello*
*Stefano Montello al è musicist (tal grup FLK, e tant altri), scritôr e contadin. Intal 2008 al à publicât par Forum «Manuâl critic pal ort. L’art da la jeche». ❚
I OGM in Friûl: un mâl o un ben o une bufule? La opinion di un contadin “speciâl”............
O lei sul gjornâl che al è un contadin che al va a fâ dispiets ator pai cjamps dal Friûl a semenâ la blave OGM. In chest câs – ma ancje tal câs, par esempli, de Cospalat – al è just domandâsi: isal delincuent, imbecîl o lu fasial pai bêçs?


text:
Tignît a ments une date: ai 5 di Març. Parcè che la conte e sta par finî. Anzit. Cuant che o learês chest articul, e sarà za finide. Di Palaç Belgrât, al moment, a comentin: «Cumò, o sin in spiete». E la spiete, il moment de veretât, e sarà une volte passâts i 30 dîs di chê date. Di cuant che, ven a stâi, la Provincie e à dât mandât – su at formâl aprovât de zonte Fontanini – al so Ufici legâl di mandâ une seconde letare di difide sedi al Ministeri dal Disvilup Economic che ae Rai.
PRIME BOLZAN?_ Dentri di chel timp, si impon ai doi sogjets di fâ buine la convenzion par che a sedin metudis in vore trasmission radiofonichis in marilenghe. No si capìs parcè, ma tai plans alts di Viâl Mazzini – cussì a riferissin – a vuelin spietâ che e passi prime la convenzion cu la Provincie di Bolzan pe sede Rai di Bolzan. No si veve mai sintût di precedencis o graduatoriis jenfri lis minorancis. Ma se nissun segnâl al rivarà dentri di chê dì, la Provincie e doprarà l’imprest judiziari par otignî in vie costritive l’adempiment de normative di tutele de lenghe furlane, in plui di un eventuâl risarciment dai dams. «Se al jere un segn di passâ – al comente Fontanini –, chest al è za stât passât. A passe 10 agns de jentrade in vore de leç 482, i furlans a spietin ancjemò che e sedi previodude e garantide une programazion stabile pes trasmission televisivis in lenghe, tal ambit dal Friûl. A dispiet des tantis atestazions di bande dai sorestants romans». Di no dismenteâ che, ae fin di Zenâr, si jere dât dongje un incuintri a Udin fra il president Fontanini, il diretôr de ARLeF William Cisilino (che in chê ocasion al deventà ambassadôr plenipotenziari des istancis dai furlans su Rome, in mert ae cuestion de radio tv), il diretôr comerciâl di Raitrade Luigi De Siervo, e il diretôr de sede Rai di Triest, Roberto Collini. E al sameave che la robe e fos fate. Invezit, i dîs a son passâts cence nissun cambiament, ingnervosint Cisilino e Fontanini che, a reson, si son sintûts cjapâts pal nâs, daspò la aparizion e lis assicurazions dai funzionaris de tv di Stât.
TANTE FADIE DOME PE RADIO_ Ciert, e salte ai voi une stramberie. Pe prime volte si è rivâts adore di inserî il furlan tal contrat di servizi, dome pes trasmissions de Radio. E ce fature, par otignîle. Cumò e mancje, par dâi aplicazion, che e sedi firmade la convenzion ad hoc tra Servizi radiotelevisîf regjonâl e Presidence dal Consei dai Ministris. Insome, ae fin al mancje simpri alc prime che si rivi a meti in vore in maniere concrete la leç. Isal un impasse politic? E sì che in comission di Vigjilance Rai a son sentâts doi nestris rapresentants, Vanni Lenna (di Fors Disot)
dal Pdl e Mario Pittoni (di Udin) de Leghe. E in cuote, tal stes partît di chest ultin e di Fontanini, tal Cda de Rai, e je sentade ancje Giovanna Bianchi Clerici, che e dovarès tignî ben presints lis esigjencis des minorancis linguistichis. Invezit ancjemò nuie.
CLASS ACTION_ Stant che sul cjaval cjonçât de Rai e pindulave za une prime difide, se dopo la seconde nol sucedarà nuie, la Provincie e fasarà cause ae Rai e e domandarà di «risarcî i dams al popul furlan che si è viodût dineât par agns un dirit», al à dite Fontanini. A chest pont, ducj i furlans a podaran partecipâ a une class action: ducj chei che si sintaran danezâts tal ricognossiment di un lôr dirit a podaran domandâ risarciment al judiç, une volte inviade la cause legâl. ■
Oscar Puntel
TAL ETERE. Timp scjadût pe Rai............
Tignît a ments une date: ai 5 di Març. Parcè che la conte e sta par finî. Anzit. Cuant che o learês chest articul, e sarà za finide. Di Palaç Belgrât, al moment, a comentin: «Cumò, o sin in spiete». E la spiete, il moment de veretât, e sarà une volte passâts i 30 dîs di chê date. Di cuant che, ven a stâi, la Provincie e à dât mandât – su at formâl aprovât de zonte Fontanini – al so Ufici legâl di mandâ une seconde letare di difide sedi al Ministeri dal Disvilup Economic che ae Rai.


text:
Par cjapâ part no coventin tropis robis: l’impuartant al è jessì vistîts pesantuts e vê voie di cjaminâ, ancje parcè che de plaçute di Zui a Sant Pieri a vuelin cirche dôs orutis. Intal percors a vegnin fatis trê polsis indulà che si pues cjapâ flât e scoltâ lis riflessions (cun riferiment a bocons dal messaç dal Pape voltâts par furlan), cjants e orazions. Chest an, te prime polse, finide la leture dal messaç dal Pape sul teme “I responsabii de educazion”, al è intervignût pre Alessio Geretti. Il so intervent al è stât soredut un ringraziament ai siei gjenitôrs che cun semplicitât i àn di simpri tramandât une grande educazion religjose e une vere scuele di vite.
Il secont intervent, sul teme “educâ ae justizie”, i è tocjât ae dotore Nives Baldacconi che e à fat riferiment a problematichis peadis ae societât moderne cun particolâr riferiment ae figure de femine e soredut su la impuartance de figure dai gjenitôrs intes fameis.
Te ultime polse, cul teme dal Pape che al trate di “educâ i zovins ae justizie e ae pâs”, o vin podût scoltâ pre Pierluigi Di Piazza che cun scletece al à riclamât ae memorie lis tantis vitimis de violence, des vueris, lis contradizions de societât di vuê che e va indevant a spindi sui armaments; al à puartât tant che esemplis lis figuris che àn vût coerence te lôr vite come don Milani, pari Turoldo, pari Balducci. E fra ducj, doi personaçs che si son batûts cu la no violence cuintri la violence par fâ sù la pâs: Gandhi e Martin Luther King.
Il teme dal Pape al è stât frontât ancje dal vescul Mazzocato che al à presiedût la messe grande inte plêf Mari di Sant Pieri.
Ancje chest an si son viodudis tantis personis, di ogni etât. La marce de pâs dal sigûr e je une maniere difarente par saludâ il vecjo an e par spietâ chel gnûf. E pues jessi une alternative valide aes solitis grandis cenis di fin dal an o aes solitis fiestis di place.
Ciert, la strachece a une cierte ore si fâs sintî, ma prime di tornâ a cjase, li de Polse di Cougnes ti spiete un bon brulè dongje di une fete di paneton, juste par no dismenteâ dal dut la tradizion e par scomençâ benon l’an a pene rivât. ■
Marta Vezzi
CJARGNE. XXXIII Marce de pâs............
Par cjapâ part no coventin tropis robis: l’impuartant al è jessì vistîts pesantuts e vê voie di cjaminâ, ancje parcè che de plaçute di Zui a Sant Pieri a vuelin cirche dôs orutis. Intal percors a vegnin fatis trê polsis indulà che si pues cjapâ flât e scoltâ lis riflessions (cun riferiment a bocons dal messaç dal Pape voltâts par furlan), cjants e orazions. Chest an, te prime polse, finide la leture dal messaç dal Pape sul teme “I responsabii de educazion”, al è intervignût pre Alessio Geretti. Il so intervent al è stât soredut un ringraziament ai siei gjenitôrs che cun semplicitât i àn di simpri tramandât une grande educazion religjose e une vere scuele di vite.


text:
I Slovens in Friûl e a Triest, tal cûr de Europe
Al è jessût za di cualchi mês un gnûf libri che al da cont de situazion de minorance slovene in Friûl e a Triest. Il so titul al è Una comunità nel cuore dell’Europa. Gli sloveni in Italia dal crollo del Muro di Berlino alle sfide del terzo millennio e al è une ricuelte di saçs, par cure di Norina Bogatec e Zaira Vidau, che e permet a cui che al lei di vê un cuadri complet e inzornât de realtât dai slovens che a son tal Stât talian.
Lis tantis specificitâts di chê comunitât a son presentadis dai diviers autôrs coinvolzûts te publicazion in maniere clare e cun sioretât di contignûts e di documentazion e a vegnin fatis indenant riflessions interessantis, intune suaze storiche e teoriche semplice, precise e ordenade e cuntune atenzion specifiche pai mudaments che a son stâts a tacâ de fin dai agns Otante dal secul passât.
(Marco Stolfo)
N. Bogatec, Z. Vidau (cur.), ‘Una comunità nel cuore dell’Europa. Gli sloveni in Italia dal crollo del Muro di Berlino alle sfide del terzo millennio’, Carocci, Rome, 2017
……………………………………………………………………………….
Esposa, de Galizie une buine dose di pop legri, lizêr e di sostance
Esposa al è il non di un cuartet che al rive des bandis di Sant Jacum di Galizie e che al cjante cun snait e cun braùre par ‘galego’. Ae fin di Març di chest an il grup al à screât il so album di esordi, Xardín Interior, che al ten dongje dodis tocs pardabon siôrs di ritmi, di melodie e di energje.
Chel dai Esposa al è un pop saurît e inteligjent, sempliç e plasevul, che al cjape ispirazion di plui bandis e che al sune origjinâl, massime in graciis des vôs, de mancjance dal bas e dal lavôr che a fasin ghitaris, tastieris e percussions.
Lis struturis compositivis lizeris e in chel istès fuartis a sapontin tescj di sostance e il risultât al è une cjadene di cjançons curtis e che… si scoltin cun plasê. (Marco Stolfo)
Esposa, ‘Xardín Interior‘, cd 2017.


text:
Ai 12 di Avost e je stade screade la “vie di Marie”: dîs oparis (siet fatis cuntune particolâr tecniche di afresc dal artist Paolo Orlando, dôs de Scuele dai Mosaiciscj di Spilimberc e une in spiete di jessi tramudade in opare musive) a son stadis metudis intes façadis di ancjetantis cjasis dal paîs di Çurçuvint Disore.
PRESENTAZION PARTICOLÂR_La presentazion si è disvoluçade fûr in maniere une vore particolâr: une procession cun prime e ultime tape te place de Plêf di Sant Martin; denant di ogni opare, che e mostre un episodi significatîf de vite di Marie, la benedizion, la leture di un toc dal vanzeli e une riflession curte di pre Claudio Como. Tal moment di polse denant a ogni icone, lis comunitâts invidadis (Resie, Liussûl, Salin, Ravasclêt, Iutiz di Codroip, Trep, Peregrinatio Mariae, Sudri e Paluce) a àn fat un cjant marian carateristic de proprie tradizion liturgjiche. Dut il percors al è stât involuçât dal cjant des litaniis de Madone cu lis vecjis melodiis cjantadis de Onorande Compagnie dai Cjantôrs di Çurçuvint.
PAÎS IN FIESTE_Il paîs di Çurçuvint si è vistît di plante fûr a fieste: dutis lis viis son stadis decoradis cun brenis di peç e rosis di stagjon, propit come cuant che e passe in procession la Madone di Avost.
La vie di Marie e je un gnûf percors che si unìs ai grancj mosaics che a pandin “Dîs moments fondamentâi de storie de salvece”, il “Bon Samaritan” tal municipi, ducj realizâts de Scuele Mosaiciscj di Spilimberc su dissen di Paolo Orlando e dongje il grant mosaic in ceramiche dal “Judizi universâl” di Michelangelo, screât ai 17 di lui.
Une biele cjarte zuiade dai Cirubits par cui che nol pues lâ a Rome par viodi cheste opare impuartante; cumò si le pues viodi propit a Çurçuvint, in Vie de Vicinie a pôcs pas dai “Citârs” indulà che tor il 1750 fin al 1882 e esisteve la fabriche di ceramichis. Cu la arzile cjapade sù in Gjai di Mieç a vignivin fats vâs par ogni sorte di necessitâts, pilis de aghe sante, curnîs, cops e planelis che a vignivin vendudis ancje fûr dai confins dal paîs. Alc di chei creps si puedin inmò viodi su pe façade esterne de vecje cjase: une biele crucifission cun Sant Zuan, il Spiritussant cun doi agnui, il Crist in crôs e la Madone.
LA FOTO E IL MOSAIC_Ceramiche dai Citârs peade a strent cu la opare di Michelangelo: di fat, la fotografie a risoluzion altissime de opare origjinâl inviade diretementri (cun ducj i permès) dai Museus Vaticans e je stade tramudade cuntune tecniche particolâr suntun grant mosaic (5,10 x 5,70 m), formât di piastrelis in ceramiche e sistemât su pe parêt di une cjase.
Dut chest al fâs part dal progjet “Une bibie sot il cîl”, volût e puartât indevant de Parochie di Sant Martin Vescul di Çurçuvint, de Arcidiocesi di Udin, de Aministrazion Comunâl e des associazions dal paîs.
Il progjet, che al sta movint i prins pas, al intint meti in contat, midiant da la art, crodints e no crodints cuntun test unic fondamentâl pe civiltât ocidentâl, ven a stâi la Sacre Scriture.
Lis oparis a àn fatis plui bielis diviersis cjasis dal paîs, dantjur plui lusôr e zontantsi al patrimoni architetonic, culturâl e storic ancjemò ben conservât te piçule comunitât.
UNE IDEE PAL TURISIM_Dongje dal valôr spirituâl, la idee e vûl meti in moviment, in cheste piçule realtât di mont, un turisim religjôs/culturâl in grât ancje di puartâ cualchi benefici di caratar economic. Piçulis robis, ma impuartants pe vite di une comunitât.
Il progjet al previôt di slargjâsi inmò tes viucis dal paîs, svilupant temis e tecnichis diviersis, cun mans di artiscj cognossûts e no, dut par dâ vite a percors di formazion umane, culturâl e spirituâl.
Za di cumò la int e rive par curiosâ: lis puartis son simpri viertis in chest paisut di mont par lâ a scuvierzi jenfri lis gossis lis bielis oparis poiadis su pes cjasis di Çurçuvint. Pardabon “Une bibie sot il cîl”. ❚
Marta Vezzi
A Çurçuvint al va indenant il progjet ‘Une bibie sot il cîl’............
Ai 12 di Avost e je stade screade la “vie di Marie”: dîs oparis (siet fatis cuntune particolâr tecniche di afresc dal artist Paolo Orlando, dôs de Scuele dai Mosaiciscj di Spilimberc e une in spiete di jessi tramudade in opare musive) a son stadis metudis intes façadis di ancjetantis cjasis dal paîs di Çurçuvint Disore.


text:
Cuant che si è fruts, massime daspò vê let cualchi libri di Jules Verne, al è une vore facil insumiâsi di jessi un esploradôr ae discuvierte di puescj fantastics li che dome la fantasie e pues rivâ. Cul cressi, i siums si smamissin e, par vie di sieltis o par une plee che e cjape la vite, lis distancis li che si lave di piçui cu la fantasie, si scurtin. Cheste regule mai scrite e vâl pe gran part de int, ma no par Michele Pontrandolfo, esploradôr pordenonês a timp plen, cul balin pes aventuris estremis e pe “etiche esplorative”, val a dî cence il supuart di compagnie, di cjans o di velis di trazion.
Michele al è un moderni “Amundsen” che al fronte lis sôs aventuris dome cuntun pulken in vitroresine (une slite norvegjese li che al met vivars e imprescj), un pâr di schîs e une determinazion che e va cuintri il so caratar timit e pacheôs (furlan).
LA ULTIME SFIDE_ Te sô ultime spedizion, al è rivât al Pôl Nord Magnetic (prin furlan e prin talian) e al à plantât la bandiere de Patrie, daspò vê passât 31 dîs e 600 km in solitarie, partint de Resolute Bay in Canadà, e cjaminant sul glaç jenfri mil dificoltâts; une slite di 110 chilos di tirâsi daûr, temperaduris di 35-50 grâts sot zero, un ors in cercje di mangjâ e soredut il teren (il pack) di tignî di voli par vie des modificazions continuis. Une aventure documentade di Toni Capuozzo tal so Program “Terra” e supuartade, pe part logjistiche e economiche, di ents locâi e di un grup di aziendis de ecelence furlane.
Pontrandolfo al tache a frecuentâ lis monts fin di zovin in gracie des colonis estivis in Cjargne, e daspò vê studiât di grafic, si è arolât volontari tai alpins (te sôs spedizions al à simpri daûr il cjapiel di naie). Daspò vê fât ancje il brevet di parecjadutist al devente speleolic, scomençant une ativitât intense tes grotis dal Friûl.
Intal stes tim, al bacighe l’ambient dal alpinisim scjalant, fasint schi alpinisim, rimpinant in crode e su salts di aghe glaçade.
IL CICLI DE GLACE_ Intal 1998, scjalant di bessôl la part nord de Marmolade, al scomence un cicli di aventuris (sul Mont Blanc e sui Tauris) che a àn come denominatôr comun la glace e la concuiste in solitarie. Daspò doi agns, al puarte insom la sô prime spedizion in Groenlandie e di li indevant, fin in dì di vuê, lis spedizions a saran 8: Groenlandie, Islande (Vatnajökull versant Snafell – Nydalur), Pôl Nord Gjeomagnetic (partint de Groenlandie), Islande in solitarie (Vatnajökull versant Jokulheimar – Snafell), Pôl Nord Gjeomagnetic (partint dal Canadà), Svalbard, Pôl Nord Gjeografic (simpri di bessôl), Islande in solitarie (Vatnajökull versant Jokulheimar – Jokulsarlon), Hielo Continental Sur (tentatîf de bande dal versant Jorge Mount – Puerto Natales) e Pôl Nord Magnetic in solitarie (Resolute Bay – Pôl Magnetic).
Il Rapuart di Pontrandolfo cu la glace al è une vore particolâr. In fonts, e je une sfide al limit des pussibilitâts umanis, ma tal stes timp al è un rapuart di grant rispiet, tant che lui stes al dîs: mi da gjoldiment pensâ di tornâ tal Ocean Artic li che la nature e decît se fâmi passâ o se fermâmi par simpri.
Prossime aventure, il Pôl Nord Gjeografic.
Sandri Olivetto
ATUALITÂT. Siums di glace............
Cuant che si è fruts, massime daspò vê let cualchi libri di Jules Verne, al è une vore facil insumiâsi di jessi un esploradôr ae discuvierte di puescj fantastics li che dome la fantasie e pues rivâ. Cul cressi, i siums si smamissin e, par vie di sieltis o par une plee che e cjape la vite, lis distancis li che si lave di piçui cu la fantasie, si scurtin. Cheste regule mai scrite e vâl pe gran part de int, ma no par Michele Pontrandolfo, esploradôr pordenonês a timp plen, cul balin pes aventuris estremis e pe “etiche esplorative”, val a dî cence il supuart di compagnie, di cjans o di velis di trazion.


text:
No, no stin cjacarant di fâ cjacarâ par furlan une interie citât irlandese, ma di dute une altre robe.
Il “limerick” forsit no ducj a san che – come il plui nomenât haiku – al è une forme poetiche une vore curte cuntune struture fisse, par solit cence sens e di nature licenziose.
Par jessi plui precîs, un limerick al è fat di 5 viers, di chescj i prins doi e l’ultin a son in rime, cussì come chei altris doi (ancje se al gambie il numar dai acents, che a àn di jessi trê e doi). Chest al puarte a une struture poetiche di cheste fate: AABBA.
E nol è dut! Un limerick, par no vê ecezions, al à di poni subit inte prime rie il protagonist, un adietîf che lu definissi e il lûc de sô provenience. Dificil?
Dome tal inprin, parcè che dopo e je dute cuistion di esercizi, e se o provais a pensâju par furlan o scuvierzarês che a podìn vignî ancjemò plui facilmentri.
Ma viodìn subit cualchi esempli, par sclarîsi.
Provìn, par gust, a voltâ un limerick di Gianni Rodari, che ‘nd à scrits plui di cualchidun, cirint di doprâju ancje par insegnâi a fruts e componi storiis, meti dongje rimis e dividi in silabis.
Une volte un miedi di Bicinins
Al gjavave lis tonsilis a moscjins
Ma une bestie si è voltade
E la nape i à becade
A chel miedi tonsilarin di Bicinins
Po dopo, cjalant di dulà che chest componiment al rive, provìn a cjoli un limerick di Edward Lear, poete famôs ae fin dal Votcent ancje par chescj.
La versione furlane di un so limerick e podarès jessi cheste:
Al jere un vecjo di Vissandon
Cul cjâf pôc plui piçul di un boton
Cussì par someâ plui grant
Al comprà un parucon gjigant
E dopo jù a rondolons par Vissandon!
Insome… a bastin chescj piçui componiments par mostrâ cemût che daûr di une maniere une vore semplice di fâ poesie, si puedi platâ un imprest che, intune lenghe come chê furlane – par sô nature storiche doprade ancje par ridi o cjoli in zîr – al rint une vore ben e al pues jessi doprât sedi par divertiment, sedi par finalitât didatichis e linguistichis.
E no stait dî che no us è vignude voie di provâ…
Raffaele Serafini
CULTURE – LA FABRICHE DAI… LIBRIS. Limerick… e par furlan?............
No, no stin cjacarant di fâ cjacarâ par furlan une interie citât irlandese, ma di dute une altre robe.


text:
Lenghe russe
La lenghe russe (in rus: pycckий языk, traslitterat: russkij jazyk [ˌruˑskʲijɪᵊˈzɨk]) e je une lenghe slave oriental fevelade in Russie e in altris bandis dall'ex Union Sovietiche.
Distribuzion[cambie | modifiche il codiç]
E je une marilenghe tae magjor part dae Russie e di part dae popolazion in squasit ducj i pais che fasevin part dae ex-sovietics. E je une des lenghis plui fevelade tal mond.
In Russie la fevelin 146 milions di personis, a seguitan l'Ucraine cun 8,3 milions, il Kazakistan (6,2 milions), l'Uzbekistan (1,7 milions), il Kirghizistan (1,4 milions) e la Bielorussie (1,3 milions). Ancje tai Stâts Unîts di Americhe jè fevelade da 880.000 personis) e in Israel da 750.000.
Lenghe uficial[cambie | modifiche il codiç]
Il rus è uficialmentri riconossut in cuatri stats: Bielorussie, Kazakistan, Kirghizistan, e Russie.


text:
Catolicisim
La Glesie catoliche (dal grêc: kaθoλιkός, katholikòs, ven a stâi "universâl") e je la Glesie cristiane che e ricognòs il primât di autoritât al vescul di Rome, tant che sucessôr dal apuestul Pieri su la catidre di Rome. Il non al derive dal fat che la Glesie catoliche e pretint che e sussisti in se la Glesie universâl fondade di Jesù Crist, che i apartegnin ducj i batiâts.[1]
Tes Glesiis cristianis, daûr des statistichis la Glesie catoliche e je chê che al à plui aiôr numar dîs fedêi a nivel mondiâl (CICHE World Factbook, statistichis 2007), cuntune percentuâl alte in Americhe Latine e in Europe.
I siei fedêi a vegnin clamâts catolics.


text:
Tal imagjinari comun, l’ex emigrant al è viodût tant che un om intimpât, dispès bessôl, che si strapuarte di un ambient a chel altri contant, ai pôcs amîs, la sô zonventût di fadie passade in Venezuela, in Svuizare, in Gjermanie o in Canadà. Tipiche afermazion di chest om e sarès: «Tal Canadà chestis robis lis ai viodudis za cuarante agns fa!». Nostalgjie, isolament, dûr reinseriment tai paîs di divignince: ae Clape Friûl dal Mont, dut chest no i plâs! La Associazion di ex emigrants e je impegnade di agns inte promozion sociâl di chei che lant a contribuirin a fâ cressi il nestri Friûl e che, magari cuintri la volontât de femine e dai fiis, a àn decidût di tornâ in Regjon. No dome pensionâts: di agns si verifiche un lunc ma positîf fenomen di zovins che a tornin, massime de Argjentine, dal Brasîl, dal Canadà e di altris regjons talians. Si scjampe des grandis citâts, sielzint la cualitât de vite ufierte dai nestris borcs.
ESIGJENCE CHE E VEN DAI SOCIS_ Par rispuindi a lis esigjencis dai nestris socis e no dome, doi agns indaûr al è nassût il sît www.clape.it che vuê al è rivât a cuasi 20.000 contats. Mancjant lis risorsis suficientis par vierzi un ufici patronâl e i mieçs par une azion capilâr tal teritori, la Clape e à pontât une vore su la comunicazion, organizant cunvignis, partecipant a trasmissions radiofonichis e televisivis, furnint contribûts scrits ai gjornâi locâi, judant students a scrivi tesis di lauree.
LA CUNVIGNE_ Contatade dal Co.Re.Com – F-VJ, la Associazion e à organizade une cunvigne: «La Comunicazion 2.0 a sostegn de economie locâl», davuelte a Claut ai 5 di Lui stât.
La sielte de Val Celine no je stade casuâl. Dome lis tecnologjiis «lizeris» e la riscuvierte des tradizions a podaran ufrî a chestis zonis periferichis une gnove centralitât. Plui di dusinte personis a àn scoltât, con interès straordenari, lis relazionis di Eugenio Ambrosi, Gugliemo Favi, Gino Marco Pascolini, Lauro Nicodemo e lis intervents di Luca Ciriani, Monica Tallone e Marco Macorigh. I zovins furlans tal forest a podaran cjatâsi, coltivâ amistâts dapardut e deventâ i miôr promotôrs dal «Fat in Friûl», par mieç di Internet e des sôs aplicazion a cost zero. A podaran vierzi gnûfs marcjâts pes nestris piçulis e mediis impresis, meti sù puescj di vore, dut cuntune fuarte conotazion indentitarie furlane.
UNE GNOVE SFIDE_ Se la globalizazion e à danegjât i nestris teritoris, la sfide di vuê si clame «glocalizazion», tiermin di disvilupâ cun progjets, ideis, passion che a varan di lâ plui in là des pagjinis dai gjornâi e des plateis des cunvignis. Insieme si pues, ufrint un spazi di incuintri tra furlans pal mont e furlans in Patrie, cui ex emigrants che a vuelin fâ la part di une buine cole che e ten benon dut adun!
Daniele Martina
pe associazion Clape Friûl dal Mont
ATUALITÂT – La Clape Friûl dal Mont a Claut cu la comunicazion 2.0............
Tal imagjinari comun, l’ex emigrant al è viodût tant che un om intimpât, dispès bessôl, che si strapuarte di un ambient a chel altri contant, ai pôcs amîs, la sô zonventût di fadie passade in Venezuela, in Svuizare, in Gjermanie o in Canadà. Tipiche afermazion di chest om e sarès: «Tal Canadà chestis robis lis ai viodudis za cuarante agns fa!». Nostalgjie, isolament, dûr reinseriment tai paîs di divignince: ae Clape Friûl dal Mont, dut chest no i plâs! La Associazion di ex emigrants e je impegnade di agns inte promozion sociâl di chei che lant a contribuirin a fâ cressi il nestri Friûl e che, magari cuintri la volontât de femine e dai fiis, a àn decidût di tornâ in Regjon. No dome pensionâts: di agns si verifiche un lunc ma positîf fenomen di zovins che a tornin, massime de Argjentine, dal Brasîl, dal Canadà e di altris regjons talians. Si scjampe des grandis citâts, sielzint la cualitât de vite ufierte dai nestris borcs.


text:
Il scandul dal lat infet al è une di chês robis che nus lassin cence peraulis. A dî il vêr no: lis peraulis a son tantis, ma dome che a saressin dome blestemis. Cemût che e je lade la cuistion lu savês ducj. I Carabinîrs a àn cjatât tossinis, intune cuantitât vietade, dentri il lat des Latariis Furlanis di Cjampfuarmit.
Ce biele figure e ce dam, no dome pe nestre salût ma ancje pe nestre muse di gjenuinitât dai prodots.
E noaltris cocâi che o vin fate une bataie di principi par difindi il consorzi, par che nol ledi tes mans di Granarolo. Un simbul. Latariis Furlanis al rapresentave un simbul dal lavôr, de tiere furlane.
Cumò o sin tant che chei altris: imbroions e delincuents. No dome, o zuìn cun la salût de int.
Se po dopo cualchidun al à la muse di fevelâ di “pome patoche”, dant la colpe dome a cualchi diretôr galiot o, piês ancjemò, disint che in sumis la robe “no jere tant pericolose” o che lis misuris a son masse esigjentis, o sin propit dal gjat.
No vin di vê nissune remission par chei che a doprin lis peraulis “Friûl” o “furlan” par determinâ la cualitât di un prodot o di un imprest. Cheste definizion o vin simpri dite che e je un alc di plui, parcè che e fâs di spieli ai valôrs che i stan daûr: onestât, lavôr, serietât e competence.
Se ancje dome une di chestis cualitâts e va al mancul, e salte dute le mignestre e tu pierdis di bot dute la fiducie. Di plui, parcè che il tradiment si paie dôs voltis.
Ancjemò alc. Se un prodot, un imprest si clame “furlan”, il so jessi sul marcjât no je une cuistion dome dai siei parons, de sô dirigjence. Al à di rispuindi ae coletivitât. Il so profit, il so interès al ven daûr a chel “furlan” che al dopre par fâsi cognossi.
Ancje noaltris, dut câs, o vin il dovê di vigjilâ sul lôr procedi. O vin di pretindi che lis garanziis, soredut tal setôr alimentâr, a sedin massimis: se in Italie son a un nivel, in Friûl a àn di jessi di plui. No vin di vê pôre di “lâ fûr marcjât”: la cualitât e paie simpri.
Se cualchidun al dopre altris stradis, al va cuintri l’interès dal Friûl.
Cheste no je filosofie: i nestris contadins, i arlevadôrs che a puartin il lat ai consorzis, no àn di stâ cidins: cu la fadie de produzion, cui presits no juscj par chel che a fasin, no puedin sierâ i voi.
La politiche e à simpri decidût par cont so cui che al veve di comandâ tai consorzis, e la nomine de gnove presidente Michela Del Piero a Latariis e rive tant che une conferme. E cussì, e coste di plui la struture dirigjenziâl che no la produzion.
In sumis: cheste pagjine di Latariis Furlanis e je une vore maluseriose, ancje dificile di gloti. Fasìn almancul che e coventi a alc. ❚
✒ Dree Valcic
Il scandul des Latariis Furlanis al pues deventâ une buine lezion............
Il scandul dal lat infet al è une di chês robis che nus lassin cence peraulis. A dî il vêr no: lis peraulis a son tantis, ma dome che a saressin dome blestemis. Cemût che e je lade la cuistion lu savês ducj. I Carabinîrs a àn cjatât tossinis, intune cuantitât vietade, dentri il lat des Latariis Furlanis di Cjampfuarmit.


text:
SPECIÂL VOLONTARIÂT
EDITORIÂL – La fuarce e la fragjilitât (di Toni Capuozzo)/ SOLIDARIETÂT PAL ABRUÇ, IL CONT CORINT / SPECIÂL – La Caritas in Friûl e je nassude dopo dal taramot dal ’76 / Il Taramot in Abruç dai 6 di Avrîl: Cuant che i seconts a durin oris / Cronache: la rêt prime des agjenziis? / In Friûl dîs mil volontaris de Protezion Civîl / No imponi modei dal alt / Sagre, solidarietât paisane / Si pues fâ Sagre ancje cence alcul / Volontariât furlan: vîf, atîf e cence polse, a servizi di cui che al à bisugne / Ti vuei… donâ / Il CeVI, volontariât cence confins / Cence di lôr, nuie sport diletantistic / Fantats Furlans: nassûts par crevâ e vonde / AI 32 DI MAI. Lis oparis di caritât tal parcament dal stadi / ATUALITÂT – Ancje in Cine si fevele par furlan / SunsAtor, viaç te musiche furlane di vuê / Sporteliscj ancjemò in spiete / LInt AUTONOMISTE. Elezions europeanis, nissune acuile? / Internet e diaspore: biel cirint i furlans pierdûts / 10mil Furlans in fieste / MEDITANTLIS TAL SO CÛR. Imparait a nadâ / Un 3 di Avrîl cidin e platât in provincie di Pordenon / Chei che a fiestezin: storiis di Voleson e di Cordovât / Master par insegnants in lenghe furlane: un percors formatîf complès e impegnatîf / Libri vert pe Sanitât-2 / Biel fevelant di libris / CURTIS E CHE SI TOCJIN. Il Friûl al à finalmentri di decidi in autonomie dal so presint e dal so avignî / TERITORI – PORDENON. L’esercit cidin dal tierç setôr / AUSTRIE. Il volontariât al è impuartant pe economie sociâl austriache / I pompîrs volontaris: l’element plui impuartant par garantî la sigurece de int ancje tai paisuts dispartâts / SLOVENIE. Ancje in Slovenie un esercit di volontaris / CULTURE – ART-Â. Cence confins. Art cuintricorint e vierte al confront / IL FERÂL. A novante agns dal «stragjo inutil» / FOTO GALLERY – Mans / AA.VV, Spazi del fare… A. Pian, M. Puntin, Cjopris e Viscon… / Web tv par furlan? Dut di fâ / Il Friûl tal etere / I CLASSICS – 15. CUINTRISTORIE DAL FRIÛL – La albe de nestre Patrie /
Mai 2009............
SPECIÂL VOLONTARIÂT


text:
Esperiencis, sperancis e contradizions a 18 agns de istituzion
La “Zornade europeane des lenghis” e finìs 18 agns. A tacâ dal 2001, chê dai 26 di Setembar e je une ocasion particolâr par promovi la cussience di ducj in cont dal valôr dal pluralisim linguistic, dal dirit di cognossi e di doprâ plui lenghis e des pussibilitâts di disvilup culturâl, democratic, sociâl e economic che a divegnin propit de cognossince e dal ûs des lenghis. La prime edizion de “Zornade” e jere stade inmaneade de bande dal Consei de Europe inte suaze di chel che la Union Europeane al veve proclamât in maniere uficiâl “An european des lenghis”, che juste par chel al jere stât marcât, di Zenâr a Dicembar, ator par dut il continent, di une schirie di iniziativis dedicadis ae promozion dal plurilinguisim intes sôs diviersis declinazions. Propit su la fonde di chê esperience, il Comitât dai Ministris dal Consei de Europe, ai 6 di Dicembar dal 2001, al decideve che si varès vût di lâ dilunc a promovi il pluralisim linguistic cun iniziativis di pueste, e ancje cuntune “Zornade” specifiche.
Unitât inte diversitât: une sperance, un obietîf e une strategjie
Tra la fin dal secul XX e il principi dal gnûf mileni, cuant che al someave che la integrazion continentâl e sarès lade indenant in maniere positive e cun beneficis par ducj, sedi in tiermins politics e sociâi che sul plan culturâl e su chel economic, al tirave un aiar bon pe Europe, pal plurilinguisim e pe tutele des minorancis. Inte suaze dal Consei de Europe a jerin stadis fatis buinis, pôcs agns prime, la Cjarte europeane des lenghis regjonâls o minoritariis e la Convenzion cuadri pe protezion des minorancis nazionâls; il Parlament European al leve dilunc a fâ buinis risoluzions in cont di dirits, minorancis e tutele e cui Criteris di Copenhagen si domandave a clâr ai Stâts che a volevin deventâ membris de Union Europeane di mostrâ di vê une normative di pueste pe tutele des minorancis e di metile in vore. Ancje a nivel statâl, in graciis dai mudaments epocâi che a jerin stâts dopo dal 1989, alc al jere cambiât. Il Stât talian, par esempli, al veve finalmentri tacât a dâ atuazion al principi di fonde che si cjate tal articul 6 de Costituzion cu la aprovazion des leçs 482/1999 e 38/2001. Ancjemò prime al sucedeve alc di impuartant te Regjon Friûl-Vignesie Julie: tal 1991, te legjislazion regjonâl al saltave fûr pe prime volte un riferiment esplicit ae culture des comunitâts slovenis de Provincie di Udin, intant che tal 1996 e jentrave in vore la leç regjonâl 15/1996, il prin proviodiment organic in cont de tutele de minorance linguistiche furlane, che in chel istès al indotave la aministrazion regjonâl di une struture dedicade a dutis lis lenghis minoritariis dal teritori. In cont de leç regjonâl 15/1996, al merete ricuardât un fat: il Consei regjonâl al veve fate buine une sô prime version za ai 27 di Setembar dal 1995, che però e jere stade blocade daurman de bande dal guvier centrâl par vie che al faseve indenant riferiments masse fuarts e direts ae Europe, e in particolâr ae Cjarte europeane des lenghis regjonâls o minoritariis, convenzion che ancjemò in dì di vuê no je stade ratificade di Rome, e che in chê volte no jere nancje stade firmade.
L’aiar al è cambiât, ma la Europe e reste un pont di riferiment
Il câs di chê che e je deventade la leç regjonâl 15/1996 al è emblematic. Al rapresente une tindince gjenerâl che e viôt, di une bande, i citadins, lis organizazions no governativis, lis istituzions teritoriâls di nivel substatâl e il Parlament european che a fasin indenant rivendicazions, propuestis e iniziativis e, di chê altre, i Stâts e i orghins esecutîfs de Union Europeane, là che e je plui fuarte la impostazion intergovernative, che masse dispès no scoltin, no fasin e fintremai si metin par tres par fermâ e par blocâ dut. Chê dinamiche, za presinte in chê volte e salacor ancjemò vie pai agns Otante dal secul stât, e je ancjemò plui clare e plui fuarte di une desene di agns incà, stant che l’aiar che al tire in Europe cumò nol è plui chel svint otimist che al soflave cualchi an indaûr. Cundut achel, la Europe e la dimension europeane a restin ancjemò in dì di vuê un pont di riferiment pe afermazion dal dirit ae diversitât. Lu confermin ancje lis iniziativis plui resintis che a son stadis cjapadis sù in chest cjamp de bande de Aule di Strasburc, tant che la mozion in cont de tutele des minorancis e de lote cuintri des discriminazions, promovude de eurodeputade svedese Cecilia Wikström, fate buine ai 7 di Fevrâr stâts, o ben la relazion prontade de galese Jill Evans, votade ai 11 di Setembar, dedicade ae paritât des lenghis tal cjamp des gnovis tecnologjiis digjitâls (che di chê si pues lei alc ancje te pagjine a man çampe). Lu conferme ancje l’ativisim des rêts di istituzions publichis e entitâts indipendentis che si movin su chest teren. Al è il Network pe promozion de diversitât linguistiche, che juste dai 13 ai 15 di Setembar, cul patrocini de Fondazion Coppieters e cu la colaborazion de Agjenzie Regjonâl pe Lenghe Furlane, al à clamât dongje a Udin, intun cors di inzornament e di aprofondiment teoric e pratic, une schirie di esperts e di responsabii tecnics e politichis che a lavorin tal cjamp des politichis linguistichis. E je la Rêt europeane pe avualance linguistiche, che e je propit daûr a meti adun un progjet dedicât a lenghis e gnovis tecnologjiis. E je la Union federâl des nazionalitâts in Europe, che e à inviât il procès di iniziative legjislative dai citadins europeans “Minority Safepack”, che l’an passât al è stât sometût ae atenzion de Comission cun passe un milion di firmis.
La Zornade europeane tant che oportunitât di riflession e di rilanç dal plurilinguisim
La “Zornade europeane des lenghis”, cemût che e ven memoreade ator pe Europe, e rapresente ad implen cheste situazion, cu lis sôs cualitâts e cu li sôs contradizions. Par sigûr, a son tancj di lôr che cuant che a fevelin di plurilinguisim a pensin dome aes lenghis dominantis e plui dopradis. La Union Eeuropeane stesse – cemût che al marcave, inte suaze dal campus european su lis politichis linguistichis fat a Udin dai 13 ai 15 di Setembar, Vicent Climent Ferrando de Universitât Pompeu Fabra di Barcelone – e à puartât indenant une politiche di cheste fate: une vore orientade viers de promozion des lenghis egjemonichis e uficiâls a nivel statâl tant che alc di util e di competitîf in tiermins economics, e cuntune atenzion plui limitade viers de diversitât linguistiche tant che patrimoni, dirit e risorse identitarie, culturâl e pe coesion sociâl. In realtât, e covente une politiche linguistiche, a nivel european e no dome a chel, che e tegni cont in maniere ecuilibrade di dutis dôs lis dimensions, là che ancje l’inglês al à un valôr culturâl e il basc, il catalan, il furlan e il galês a puedin vê – e a àn bielzà – une fuarce economiche e sociâl. Cussì la “Zornade Europeane des Lenghis”, memoreade par ben, in maniere coerente e complete, cemût che al è stât fat in Friûl vie par chescj agns, e devente une ocasion di riflession in cont di lenghis e di Europe e duncje di rilanç: dal plurilinguisim, chel vêr e ecuilibrât, di ducj e par ducj e de Europe. ❚
Marco Stolfo